ΜΥΓΔΑΛΙΑ ΑΡΚΑΔΙΑΣ: Εν τούτω Κόστα Ρ- ΙΚΑ!\nΕν τούτω Κόστα Ρ- ΙΚΑ!\nΗρωες οι βουλευτές των Θερινών Τμημάτων. Κάθε ένα λεπτό ψηφίζουν καινούργιο νομοσχέδιο. Μερικές φορές και δύο.\nΛόγω του «κατεπείγοντος» τα νομοσχέδια αυτά ονομάζονται «Αρον άρον».\nΟι δικαστικοί δίνουν τα αναδρομικά τους πριμ στους παίκτες της Εθνικής για την πρόκριση.\nΟι φορολογούμενοι μπορούν να διευκολυνθούν στην υποβολή της δήλωσης μέσω Ιντερνετ, «εφόσον επιλέξουν ώρες εκτός αιχμής». Προτιμότερη ώρα είναι στις 4.17 τα ξημερώματα.\nΣήμερα θα έρθει σε όλη την Ελλάδα η μεγαλύτερη αφρικανική σκόνη που ήρθε ποτέ. Από την Ακτή Ελεφαντοστού, για εκδίκηση.\nΜας λέγανε ότι θα γίνουμε Βουλγαρία. Τελικά γίναμε Βραζιλία. Πολλή μπαλάρα. Στην Κοπακαμπάνα δεν χορεύουν πια βραζιλιάνικα τραγούδια, αλλά ελληνικά, ΛεΠά: «Ελλαδάρα, τρε – λε – λε, θα τρελάνεις τον Πελέ».\nΒέβαιο το ρεκόρ αφίξεων τουριστών, δήλωσε η Ολγα. Αυτοί όμως δεν τραγουδούν το δικό μας σύνθημα «Στη Βραζιλίαααα ήρθαααα!», αλλά «Στη Βουλγαρίαααα ήρθαααα!»\nΕπιτέλους συμφώνησαν σε κάτι Ν.Δ. και ΣΥΡΙΖΑ. Είναι στα συγχαρητήρια που έστειλαν στην εθνική ομάδα. Πάλι καλά, δηλαδή, που δεν έστειλε ο ένας «συγχαρητήρια» και ο άλλος «συλλυπητήρια».\nΣτον Αντώνη Σαμαρά πάντως δεν λέει τίποτα ότι μπήκαμε στους «16». Αυτός έχει την Ελλάδα 1η στη χρεοκοπία.\nΟ Φερνάντο Σάντος κάλεσε επειγόντως στη Βραζιλία τον Γιώργο Παπανδρέου να τον ενημερώσει για την Κόστα Ρίκα, που την ξέρει σαν τις παλάμες του από τα συχνότατα ταξίδια του για τουρισμό εκεί.\nΕίναι σαν να ’χουμε περάσει στους «8». Ο ΓΑΠ που είναι επίτιμος πρωθυπουργός στην Κόστα Ρίκα, γιατί πάει εκεί κάθε βδομάδα για διακοπές, είπε στον Σάντος όλα τα μυστικά και προειδοποίησε ότι οι Κοσταρικανοί χορεύουν με την μπάλα, όπως και στον χορό.\nΟ Γ. Παπανδρέου τόνισε στον Φ. Σάντος ότι στην Κόστα Ρίκα λατρεύεται πιο πολύ και από τον περίφημο τερματοφύλακα τον Οτσόα, που τα πιάνει όλα. Ακόμα και τον Βενιζέλο.\nΕλα πάμε, ρε Ελλαδάρα! Xρωστάω Εφορία, ΔΕΗ και ΙΚα! Εν τούτω Κόστα Ρ- ΙΚΑ!\nΜικρή ΔΕΗ, τεράστια Εθνική!\nΜικρή ΔΕΗ, αλλά μεγάλη, τεράστια Εθνική. Μια Εθνική νααααααααα!\nΤην Κόστα Ρίκα, που θα παίξουμε την Κυριακή, την έχουμε στο χέρι μας. Θα μας τα πει όλα τα μυστικά ο Γιώργος Παπανδρέου που κάθε μήνα είναι εκεί.\nΟι βουλευτές με το ένα μάτι έβλεπαν στη Βουλή την Ακτή Ελεφαντοστού και με το άλλο πουλούσαν την Ακτή Τζελέπη.\nΤα κεντρικό σύνθημα των φιλάθλων μας στο γήπεδο ήταν «Σήκωσέ τοοοοο – τον μισθό τον γαμημένοοοοο- δεν μπορώ, δεν μπορώ να περιμένωωωωω».\nΕπίσης και το «Είναι βαριά – τα χρέη του τσολιά»!\nΑλλο σύνθημα ήταν ακόμα το «ΕΛΛΑΣ – ΕΛΛΑΣ» και «Καρτέλ – ΕΛΛΑΣ, Καρτέλ – ΕΛΛΑΣ» λόγω του καρτέλ της ηρωίνης.\nΚαι η Κολομβία μάς έκανε το χατίρι. Εριξε τεσσάρα στην Ιαπωνία! Προκρίθηκαν από τον όμιλο Κοκαΐνη και Ηρωίνη.\nΠάντως για τους πανηγυρισμούς είπαν να είναι ανοιχτό το μετρό Συντάγματος.\nΤο χωροταξικό νομοσχέδιο πάντως δεν είναι κακό. Ανοίγεις μαγαζιά εκεί που απαγορευόταν. Τρέχω από αύριο να ανοίξω στην Εκάλη ένα σουβλατζίδικο, ένα ψιλικατζίδικο, ένα Μικέλ και 10 καταστήματα Donna Karan.\nΠροκριθήκαμε γιατί παίζαμε εντός έδρας. Στη Φορταλέζα. Εμείς έχουμε την Αμυγδαλέζα.\nΜε την πρόκριση χρεοκοπήσαμε! Ενα από τα «12 προαπαιτούμενα» της τρόικας ήταν να μην προκριθούμε στους 16 του Μουντιάλ.\nΟσο βλέπαμε τον αγώνα ο Αντώνης Σαμαράς πέρασε στη Βουλή με τη διαδικασία του κατεπείγοντος και τα Μνημόνια 4, 5 και 6.\nΤα ίδια μετά την πρόκριση, όπως με τις εκλογές. Ο Αντώνης Σαμαράς είπε ότι δεν έβαλαν τα γκολ ο Γιώργος Σαμαράς και ο Σάμαρης.\nΠάντως, η αλήθεια είναι ότι αυτός έδωσε εντολή στον Γιώργο Σαμαρά να χτυπήσει το ιστορικό πέναλτι στο 90’.\nΕλα πάμεεεεεεε! Και στον τελικό θα γίνει της Ελλάδας. Μνημόνιο ε; Νααααααα!\nAS ELPISOUME O,TI THA KERDISOUME ESTW KAI STO TELOS ...MEXRIS TWRA TIPOTA AKOMH... KALH EPITYXIA STHN OMADA MAS !!!\nKAI KATI ALLO : AKOMH PERIMENW NA ER8H H STIGMH POU OLOI 8A GRAYOUN TO ONOMA TOUS,,,,


Laneige Water Sleeping Mask – Pixel Perfect Beauty\nΣήμερα θα σου μιλήσω για ένα προιόν που ήθελα να το αποκτήσω από την πρώτη στιγμή που άρχισα να χρησιμοποιώ κορεάτικα προιόντα.Είναι η laneige water sleeping mask. Πάμε όμως να το δούμε αναλυτικά..\nΤι είναι τα sleeping masks;\nΕίναι λογικό να μην έχεις ακούσει πολλά πράγματα για τα sleeping masks. Δεν είναι τόσο διαδεδομένα στην Ευρώπη όσο στην Ασία. Η sleeping mask ή pack, ανάλογα πως το βρεις, είναι μια κρέμα, την οποία χρησιμοποιείς λίγο πριν κοιμηθείς. Την απλώνεις με τα χέρια ή πινέλο στο δέρμα σου και την αφήνεις να δράσει κατά τη διαρκεί της νύχτας.. Μπορείς να πεις ότι κάνει “θαύματα” όσο εσύ κοιμάσαι. Μπορείς να βρεις διαφορετικά είδη στα online καταστήματα πχ για ενυδάτωση,αντιγήρανση,κατά της ακμής κτλ.\nΈρχεται σε ένα μπλε βαζάκι. Αν και βαριά, η συσκευασία είναι πανέμορφη και η ποσότητα του προϊόντος είναι μεγάλη.\nΑυτό που με ενθουσίασε μόλις άνοιξα το βαζάκι είναι το άρωμα τους προϊόντος. Δεν μπορώ να καταλάβω ακριβώς τι μου θυμίσει, αλλά όπως αναφέρουν οι οδηγίες, το έχουν δημιουργεί έτσι ώστε να σε χαλαρώνει και να σε ηρεμεί για να κοιμάσαι καλά το βράδυ(αρωματοθεραπεία). Και πίστεψέ με λειτουργεί άψογα.\nΤο προϊόν έχει λεπτόρρευστη υφή και απλώνεται πολύ εύκολα. Το δέρμα το απορροφά γρήγορα και νιώθεις αμέσως την ενυδάτωση. Δοκίμασα να το απλώσω με 2 τρόπους. Στον πρώτο τρόπο,έβγαλα λίγη ποσότητα με τη σπάτουλα και το άπλωσα με τα χέρια μου, αφού το ζέστανα ελάχιστα. Παρατήρησα ότι αυτός ο τρόπος δεν είναι τόσο αποδοτικός, όσο ο δεύτερος. Το προϊόν, ενώ στο πρόσωπο απορροφάται αμέσως, στα χέρια αφήνει μια ενοχλητική λιπαροτητά. Ο δεύτερος -και καλύτερος κατά τη γνώμη μου- τρόπος, είναι να πάρω λίγη ποσότητα με τη σπάτουλα και να το απλώσω στο πρόσωπο με ένα πινέλο. Περιμένω 20-30 λεπτά να απορροφηθεί και μετά ξαπλώνω να κοιμηθώ. Το πρωί την ξεπλένω με χλιαρό νερό και συνεχίσω με την πρωινή ρουτίνα περιποίησης.\nΣτις οδηγίες αναφέρει ότι πρέπει να το χρησιμοποιείς 2-3 φορές την εβδομάδα, το οποίο τηρώ στο έπακρο. Μιας και είναι καινούριο sleeping mask δε θέλω να υπερβάλω. Σιγά σιγά, ανάλογα με τις ανάγκες του δέρματος μου, το βάζω ή βγάζω από τη ρουτίνα περιποίησης προσώπου.\nΔεν αντέδρασε το δέρμα μου\nΒαριά συσκευασία – δεν είναι ιδανική για ταξίδια\nΑπό τη στιγμή που άρχισα να το χρησιμοποιώ είδα διαφορά στο δέρμα μου.Είναι πιο ενυδατωμένο, μαλακό και λαμπερό. Θα το ξαναπάρω σίγουρα.\nΣτο jolse.com, η Laneige Water Sleeping Mask κοστίζει $28.14 με δωρεάν μεταφορικά και πολλά δειγματάκια.\nkorean skincare korean tools laneige κορεάτικα προιόντα κορεάτικη ομορφία\nOne Reply to “Laneige Water Sleeping Mask”\nΑντιμετώπισε το ξηρό δέρμα του χειμώνα | Pixel Perfect Beauty says:\tReply\n22/12/2015 at 12:13 pm\n[…] με τις άλλες εποχές. Αγαπημένα προιόντα είναι το water sleeping pack από laneige και από korres η επανορθωτικη μασκα υπνου. Υπάρχουν […]\nLeave a Reply to Αντιμετώπισε το ξηρό δέρμα του χειμώνα | Pixel Perfect Beauty\tCancel reply


Συνάντηση των αντιδημάρχων Πρέβεζας και Λευκάδας για το πρόβλημα του αγωγού δικτύου ύδρευσης της Λευκάδας - My Preveza\n12 Σεπτεμβρίου 2014, 12:01 μμ\nΣυνάντηση των αντιδημάρχων Πρέβεζας και Λευκάδας για το πρόβλημα του αγωγού δικτύου ύδρευσης της Λευκάδας\nΣυνάντηση πραγματοποίησαν το πρωί της Παρασκευής οι αντιδήμαρχοι αρμόδιοι για θέματα περιβάλλοντος και ύδρευσης Πρέβεζας Παύλος Σαραμπασίνας και Λευκάδας Γιάννης Σέρβος.\nΗ συνάντηση έγινε με πρωτοβουλία του κ.Σαραμπασίνα προκειμένου να γίνει αυτοψία από τις αρμόδιες υπηρεσίες των δύο δήμων -εκπρόσωποι των οποίων συνόδευσαν τους δύο αντιδημάρχους-στο πρόβλημα που έχει προκύψει στον αγωγό ύδρευσης της Λευκάδας στο ύψος του Κολυμβητηρίου.\nΠαρόντος και του διευθυντή της ΔΕΥΑΠ κ.Παπουτσή εκτιμήθηκε η κατάσταση και όπως διαπιστώθηκε υπάρχουν βλάβες σε δύο σημεία στο ύψος του κολυμβητηρίου και μία ακόμη στην περιοχή της Νικόπολης.\nΟ κ.Σαραμπασίνας τόνισε ότι οι υπηρεσίες της Πρέβεζας θα συμβάλλουν με όποιον τρόπο τους ζητηθεί στις εργασίες που θα πρέπει να εκτελέσει ο Σύνδεσμος Υδρευσης της Λευκάδας στην δικαιοδοσία του οποιου ανήκει ο συγκεκριμένος αγωγός.\nΚαι οι δύο αντιδήμαρχοι υπογράμμισαν ότι η συνεργασία πρέπει να είναι συνεχής έτσι ώστε να αντιμετωπίζονται καλύτερα και σε σύντομο χρονικό διάστημα προβλήματα που εμφανίζονται στο δίκτυο ή ακόμη και να προγραμματιστούν κοινές παρεμβάσεις για την αναβάθμισή του.\nΚαταδικάζει τις πρακτικές του Δημοτικού Συμβουλίου η Λαϊκή Συσπείρωση Πάργας


Η επιτυχία του Ολυμπιακού και γιατί θέλει τον ΠΑΟ στο F4! - Onsports.gr\nΣωτήρης Βετάκης 02 Απριλίου 2012, 11:22\nΗ επιτυχία του Ολυμπιακού και γιατί θέλει τον ΠΑΟ στο F4!\nΣαρδόνιο χαμόγελο και πρόσωπο που έλαμπε, είχε μετά την επική πρόκριση του Ολυμπιακού στο φάιναλ-φορ, ο Ντούσαν Ίβκοβιτς. Ο δημιουργός και εμπνευστής αυτή της ομάδας, έβαλε την πήχη ακόμη ψηλότερα όταν χωρίς δισταγμό τόνισε στις δηλώσεις του πως «δεν έχει φθάσει ακόμη στο ταβάνι της. Έχει τεράστια περιθώρια βελτίωσης και μπορεί να πετύχει ακόμη περισσότερα πράγματα».\nΦυσικά δεν προσδιόρισε το πότε και είναι εύκολο να το προσαρμόσει ανάλογα με τον τρόπο που θα εξυπηρετεί την ψυχολογία των παικτών του και ενδεχομένως τη χρονική στιγμή που θα του ζητηθεί συγκεκριμένος προσδιορισμός. Όμως η ερώτηση στην αίθουσα Τύπου στο ΣΕΦ, μετά την τρίτη και τελευταία νίκη επί της Σιένας ήταν φανερό πως επικεντρωνόταν στην εφετινή ομάδα.\nΣτην ομάδα που διεκδικεί με πλεονέκτημα έδρας το πρωτάθλημα αλλά και γιατί όχι τον τίτλο της Ευρωλίγκας ή τουλάχιστον την πρόκριση στον τελικό της διοργάνωσης. Ο Ολυμπιακός άλλωστε να είστε βέβαιοι πως δεν θα πάει στην Κωνσταντινούπολη για να αγναντεύει τον μαγευτικό Βόσπορο και να επισκεφτεί την Αγιά Σοφιά, τα Πριγκηπονήσια και το «Μεγάλο Παζάρι».\nΗ προηγούμενη μάλλον έτυχε αλλά δεν πέτυχε. Η νέα προφανώς δεν έτυχε, αλλά πέτυχε!


ΠΡΩΤΗ ΣΕΛΙΔΑ: Κατσικάρης:«Ο Ολυμπιακός Θα έχει μεγαλύτερη πίεση απ΄ ό,τι εμείς»\nΚατσικάρης:«Ο Ολυμπιακός Θα έχει μεγαλύτερη πίεση απ΄ ό,τι εμείς»\nΟ προπονητής της Μπιλμπάο, Φώτης Κατσικάρης, γνωρίζει πολύ καλά πόσο σημαντικός είναι αυτός ο αγώνας για τον αντίπαλό του, Ολυμπιακό, αύριο (19:00) στο ΣΕΦ. «Ο Ολυμπιακός δεν... μπορεί να αποτύχει σ' αυτό το παιχνίδι, αφού βρίσκεται στην ίδια βαθμολογική θέση με εμάς. Θα έχουν μεγαλύτερη πίεση απ΄ ό,τι εμείς επειδή ....\nαγωνίζονται στην έδρα τους, αλλά αυτό δεν σημαίνει πως τα πράγματα είναι υπέρ μας. Είναι μία καινούρια με νέους παίκτες ομάδα που βελτιώνεται παιχνίδι με το παιχνίδι.\nΕίδα τον αγώνα που έδωσαν με τον Παναθηναϊκό και έπαιξαν πολύ καλά στην άμυνα. Ο Ολυμπιακός δεν ήταν εύστοχος, αλλά είχαν πιθανότητες να νικήσουν. Κάθε αγώνας σ' αυτό τον όμιλο θα είναι σημαντικός τώρα. Κάθε αγώνας είναι τελικός για εμάς σ' αυτό το δεύτερο γύρο. Ελπίζω να μπορέσουμε να βρούμε λύσεις απέναντι στην άμυνα του Ολυμπιακού γιατί έχουν βάθος στον πάγκο και ο κόουτς Ιβκοβιτς το διαχειρίζεται σωστά. Θα πρέπει να προσπαθήσουμε να ελέγξουμε το ρυθμό και να πάμε σε χαμηλό σκορ. Θα είναι δύσκολο, αλλά έτσι θα έχουμε υψηλές πιθανότητες να νικήσουμε.»\nΟ Ρότζερ Γκριμάου τόνισε: «Οι ομάδες του ομίλου μας στην κανονική περίοδο παρουσιάζονται ισοδύναμες. Η νίκη εναντίον της Κάχα Λαμποράλ μας ανέβασε, καθώς μετά την ήττα από τη Φενερμπαχτσέ/Ούλκερ η κατάσταση είχε γίνει πιο μπερδεμένη για μας. Ελπίζω το κλειστό στο ΣΕΦ να είναι γεμάτο φιλάθλους. Θα μας βοηθήσει να παίξουμε εναντίον του Ολυμπιακού.»\nΕτικέτες Κατσικάρης, Ολυμπιακός, ποδόσφαιρο


Γοδόι: "Θα τα δώσω όλα" | AgrinioPress\nΑρχική/Παναιτωλικος/Γοδόι: "Θα τα δώσω όλα"\nΓοδόι: "Θα τα δώσω όλα"\nagripress Send an email 11/07/2013 , 12:53\nΟ Αργεντινός μέσος έχει υπογράψει ήδη στο Αγρίνιο και με δηλώσεις του στη SportDay μίλησε για τις πρώτες του εντυπώσεις από την Ελλάδα και τους στόχους του με τον Παναιτωλικό.\nΠώς και αποφάσισες και να έρθεις στην Ελλάδα;\n«Για εμένα ήταν η κατάλληλη στιγμή. Μπορεί να θεωρούμαι νεαρός, όμως έχω αρκετά μεγάλη εμπειρία. Το αποφάσισα και λόγω ομάδας. Μου άρεσε ο επαγγελματισμός που έδειξαν στον Παναιτωλικό και έτσι είπα το “ναι”. Για μένα είναι ένα μεγάλο βήμα στη καριέρα μου».\nΗξερες πράγματα για τον Παναιτωλικό;\n«Παρ’ ότι δεν παρακολουθούσα το ελληνικό πρωτάθλημα, είχα ακούσει γι’ αυτόν. Μετά ρώτησα για την ομάδα και αναζήτησα στοιχεία».\nΡώτησες κάποιον συμπατριώτη σου;\n«Τον Λούκας Φαβάλι που έπαιζε εδώ. Και μου είπε τα καλύτερα».\n«Αυτό που έχω στο μυαλό μου είναι να κάνω τη διαφορά. Να βοηθήσω την ομάδα μου να πάει καλά και μέσω αυτής να πάω και εγώ καλά. Θέλω να ξεκινήσω μία καλή καριέρα στην Ευρώπη».\nΣε φωνάζουν «σκύλο». Ποιος σου κόλλησε αυτό το παρατσούκλι;\n«Μία ιστοσελίδα στην Αργεντινή με έγραψε μία φορά έτσι και μετά μου έμεινε. Είναι επειδή τρέχω συνέχεια στο γήπεδο και τα δίνω όλα. Γι’ αυτό με αποκαλούν έτσι».\nΑναζήτησες βίντεο από την ατμόσφαιρα που δημιουργεί ο κόσμος στο γήπεδο του Παναιτωλικού;\n«Ναι. Έψαξα στο youtube και είδα πως ο κόσμος είναι κοντά στην ομάδα. Τραγουδάει συνέχεια και η ατμόσφαιρα είναι πολύ καλή. Μου θυμίζει την Αργεντινή κι αυτό με κάνει να νιώθω πολύ καλά, ωραία και άνετα».\nΈρχεσαι από μια χώρα που ταλαιπωρήθηκε από την κρίση και ήρθες στην Ελλάδα που αντιμετωπίζει ανάλογο πρόβλημα. Σε φοβίζει αυτό;\n«Οχι, δεν με φοβίζει κάτι. Όπως το πέρασα στην Αργεντινή και έπαιξα μπάλα εκεί, έτσι θα παίξω και εδώ».\nΤι να περιμένουμε από τον Γοδόι τη σεζόν που ξεκινά;\n«Θα δώσω τα πάντα για την ομάδα. Για να πάει καλά. Κι αυτή και εγώ. Θα κάνω ό,τι μου ζητήσει ο προπονητής και θα δίνω πάντα τον καλύτερό μου εαυτό».\n25/01/2021 , 13:14\n3 Φεβρουαρίου το Ολυμπιακός-Παναιτωλικός για το Κύπελλο\n25/01/2021 , 11:34\nΠαναιτωλικός-Ατρόμητος: Ο Κλάτενμπεργκ αντικατέστησε τον Παπαπέτρου με τον Καραντώνη\nΤα καλύτερα στιγμιότυπα του Παναιτωλικός – Λαμία (video)\n24/01/2021 , 19:59\nΔέλλας: «Δεν έγινε καλό παιχνίδι»\n24/01/2021 , 19:51\nΓρηγορίου: «Μας δίνει ψυχολογία ο βαθμός»\n24/01/2021 , 19:34\nΠαναιτωλικός – Λαμία 0-0: «Σπάσανε» τα δοκάρια… κόλλησαν στο μηδέν\n24/01/2021 , 19:08


e-ΕΦΚΑ: Αυτές είναι οι 11 ηλεκτρονικές υπηρεσίες για τους μισθωτούς – Έρχεται το MyEfkaLive – Πρωινός Τύπος\ne-ΕΦΚΑ: Αυτές είναι οι 11 ηλεκτρονικές υπηρεσίες για τους μισθωτούς – Έρχεται το MyEfkaLive\n15 Ιουλίου, 2021 vasilis mpakoulisΑφήστε ένα σχόλιο για το e-ΕΦΚΑ: Αυτές είναι οι 11 ηλεκτρονικές υπηρεσίες για τους μισθωτούς – Έρχεται το MyEfkaLive\nΕΦΚΑ – Όλες οι ειδήσεις: Συνολικά 11 σύγχρονες και άμεσα προσβάσιμες ηλεκτρονικές υπηρεσίες για τους μισθωτούς έχουν τεθεί σε λειτουργία, μέχρι σήμερα, από τον Ηλεκτρονικό Εθνικό Φορέα Κοινωνικής Ασφάλισης (e-ΕΦΚΑ), στο πλαίσιο της στρατηγικής του για αναβάθμιση του επιπέδου εξυπηρέτησης των πολιτών, μέσω της ψηφιοποίησης των υποδομών του.\nΌπως αναφέρει ο φορέας:\n«Οι 11 ηλεκτρονικές υπηρεσίες προς τους μισθωτούς είναι μερικές μόνο από τις 50 συνολικά ηλεκτρονικές υπηρεσίες που παρέχονται από την ιστοσελίδα του φορέα και την ενιαία ψηφιακή πύλη του Δημοσίου Gov.gr και εντάσσονται στη στρατηγική της κατάργησης των μετακινήσεων από και προς τα φυσικά υποκαταστήματα, της εξάλειψης της άσκοπης ταλαιπωρίας και της αδιάλειπτης 24ωρης εξυπηρέτησης των πολιτών, μέσω ψηφιακών καναλιών. Μεσοπρόθεσμος στόχος του e-ΕΦΚΑ είναι το σύνολο των συναλλαγών με τους πολίτες να μπορούν να πραγματοποιηθούν και ηλεκτρονικά και κάποιες από αυτές να πραγματοποιούνται μόνο ηλεκτρονικά».\n1) Ασφαλιστική ικανότητα.\nΚάθε μισθωτός, μέσω αυτής της ηλεκτρονικής υπηρεσίας, μπορεί να ελέγξει άμεσα το δικαίωμα πρόσβασης στην ιατροφαρμακευτική περίθαλψη (πάροχοι υγείας, φαρμακεία, συμβεβλημένοι γιατροί με τον ΕΟΠΥΥ, κτλ).\n2) Χορήγηση ασφαλιστικής ικανότητας έμμεσου μέλους και απογραφή στο μητρώο του e-ΕΦΚΑ.\nΗ Υπηρεσία αυτή παρέχει τη δυνατότητα της διαδικτυακής απογραφής έμμεσου μέλους, σύνδεσής του με τον άμεσα ασφαλισμένο και αυτόματης ενημέρωσης του μητρώου ασφαλισμένων. Ως άμεσο αποτέλεσμα η χορηγηθείσα στο άμεσο μέλος ασφαλιστική ικανότητα χορηγείται και στο έμμεσο μέλος.\n3) Ατομικός λογαριασμός ασφάλισης.\nΜέσω αυτής της ηλεκτρονικής υπηρεσίας, υποστηρίζεται η δυνατότητα άντλησης των ατομικών στοιχείων ασφάλισης απευθείας από τους ίδιους ασφαλισμένους, έτσι ώστε να έχουν άμεση πρόσβαση στα ατομικά τους στοιχεία ασφάλισης από τη μισθωτή τους εργασία (ασφάλιση τ. ΙΚΑ). Υπενθυμίζεται ότι τα στοιχεία αυτά συνθέτουν την ασφαλιστική ιστορία του κάθε ασφαλισμένου, μέσω της οποίας θεμελιώνονται τα δικαιώματα για τη χορήγηση παροχών.\n4) Ηλεκτρονική αίτηση επιδόματος ασθένειας.\nΠρόκειται για μία σημαντική υπηρεσία, καθώς πλέον μέσω του συστήματος Ηλεκτρονικής Συνταγογράφησης της ΗΔΙΚΑ ο θεράπων ιατρός βεβαιώνει την ανικανότητα, λόγω ασθένειας του ασφαλισμένου, προς εργασία. Ο ασφαλισμένος χωρίς καμία ταλαιπωρία ή αναμονή με χρήση των προσωπικών του κωδικών TAXISNET και εντός προθεσμίας οκτώ μηνών από την ημερομηνία αναγγελίας της ασθένειας, υποβάλλει τη σχετική αίτηση του ηλεκτρονικά χωρίς ταλαιπωρία και άσκοπες μετακινήσεις. Το δίμηνο Μάρτιος-Απρίλιος 2021 υποβλήθηκαν 9.160 ηλεκτρονικές αιτήσεις.\n5) Ηλεκτρονική υπηρεσία πληρωμής εξόδων κηδείας.\nΗ ηλεκτρονική αυτή υπηρεσία έθεσε τέλος στην ταλαιπωρία των συγγενών των θανόντων και σε μία από τις βασικές παθογένειες του συστήματος παροχών και ασφάλισης στη χώρα που αφορούσε την έγκαιρη πληρωμή των εξόδων κηδείας. Πλέον, σε περίπτωση θανάτου μισθωτού ασφαλισμένου ή συνταξιούχου του φορέα, ο επιμεληθείς για την τελετή (κηδείας-ταφής ή αποτέφρωσης) υποβάλλει ηλεκτρονικά την αίτηση αποζημίωσης για έξοδα κηδείας. Η ψηφιοποίηση της διαδικασίας επιτρέπει την πληρωμή εντός 15 ημερών των εξόδων κηδείας, διαδικασία που απαιτούσε μήνες ή και χρόνια, για να ολοκληρωθεί, μέχρι πρότινος. Στην εν λόγω ηλεκτρονική υπηρεσία πρόκειται να ενταχθούν σύντομα και οι υπόλοιπες κατηγορίες ασφαλισμένων, πλην των μισθωτών, που είναι ήδη ενταγμένοι.\n6) Βεβαίωση προϋπηρεσίας.\nΟι μισθωτοί ασφαλισμένοι μπορούν πλέον άμεσα να λάβουν ηλεκτρονική βεβαίωση προϋπηρεσίας, για να την χρησιμοποιήσουν σε υπηρεσίες του Δημοσίου χωρίς να χρειαστεί να μεταβούν σε κάποια από τις οργανικές μονάδες του φορέα. Το δίμηνο Μαρτίου-Απριλίου 2021 εκδόθηκαν πάνω από 272.000 βεβαιώσεις προϋπηρεσίας.\n7) Έκδοση Ευρωπαϊκής Κάρτας Ασφάλειας Ασθενείας (ΕΚΑΑ).\nΗ υπηρεσία αυτή παρέχει πλέον ηλεκτρονικά τη δωρεάν κάρτα που προσφέρει πρόσβαση σε ιατρικά αναγκαία και επείγοντα περιστατικά κατά την προσωρινή διαμονή του ασφαλισμένου σε μία από τις 28 χώρες της ΕΕ, την Ισλανδία, το Λιχτενστάιν, τη Νορβηγία και την Ελβετία, με τους ίδιους όρους και το ίδιο κόστος (σε ορισμένες χώρες δωρεάν) με τους ασφαλισμένους της εν λόγω χώρας. Η άμεση χορήγηση “απεγκλωβίζει” ασφαλισμένους που χρειάζεται να μεταβούν μη προγραμματισμένα σε κάποια από τις ανωτέρω χώρες της Ε.Ε. Κατά το δίμηνο Μαρτίου-Απριλίου 2021, υποβλήθηκαν 27.000 αιτήσεις.\n8) Αποδεικτικό ασφαλιστικής ενημερότητας.\nH υπηρεσία αυτή επιτρέπει σε φυσικά και νομικά πρόσωπα, μεταξύ αυτών και στους μισθωτούς ασφαλισμένους, την αυτόματη λήψη αποδεικτικού ασφαλιστικής ενημερότητας, χωρίς περαιτέρω γραφειοκρατικές διαδικασίες και αναμονή. Πάνω από 560.000 φυσικά (μισθωτοί και μη μισθωτοί) και νομικά πρόσωπα αξιοποίησαν την εν λόγω ηλεκτρονική υπηρεσία το δίμηνο Μάρτιος-Απρίλιος 2021.\n9) Βεβαίωση απογραφής.\nΗ υπηρεσία απευθύνεται σε όλους τους ασφαλισμένους που έχουν ήδη καταχωρηθεί στο μητρώο του e-ΕΦΚΑ (μισθωτοί, μη μισθωτοί, έμμεσα ασφαλισμένοι) και μπορούν να λάβουν άμεσα την εν λόγω βεβαίωση, αποφεύγοντας την προσέλευση και το συνωστισμό στις οργανικές του μονάδες.\n10) Ηλεκτρονικές Υπηρεσίες ΚΕ.Π.Α.\nΜε ηλεκτρονικό τρόπο εξυπηρετείται η πλέον ευάλωτη κοινωνική ομάδα που επιθυμεί να υποβάλει αίτηση για εξέταση από το Κέντρο Πιστοποίησης Αναπηρίας. Συγκεκριμένα, η υπηρεσία “Διαχείριση αιτήματος ΚΕ.Π.Α.” προσφέρει δυνατότητες, όπως το να υποβάλουν αίτημα αξιολόγησης για πιστοποίηση αναπηρίας, να παρακολουθούν την πορεία του αιτήματός τους, να ενημερώνονται για την ημερομηνία εξέτασής τους από την αρμόδια Υγειονομική Επιτροπή, καθώς και για το αποτέλεσμα γνωστοποίησης αναπηρίας, να υποβάλουν ενστάσεις, κ.ά. Το ζήτημα των ΚΕΠΑ έχει τεθεί ψηλά στις προτεραιότητες τόσο του e-ΕΦΚΑ, όσο και του υπουργείου Εργασίας και στο προσεχές χρονικό διάστημα αναμένεται να υπάρξουν παρεμβάσεις προς την κατεύθυνση της περαιτέρω βελτίωσης των παρεχομένων υπηρεσιών και μείωσης της γραφειοκρατίας.\n11) Ηλεκτρονικό αίτημα εξυπηρέτησης/κλείσιμο ραντεβού.\nΓια όσες συναλλαγές δεν μπορούν να πραγματοποιηθούν ηλεκτρονικά, παρέχεται η δυνατότητα του προγραμματισμού ραντεβού στα φυσικά υποκαταστήματα του φορέα. Το κλείσιμο του ραντεβού γίνεται εξ ολοκλήρου ηλεκτρονικά, προσφέροντας στους ασφαλισμένους καλύτερη εξυπηρέτηση, καθώς αποφεύγουν πολύωρες αναμονές και συνωστισμό στις μονάδες του e-ΕΦΚΑ. Οι συναλλασσόμενοι με απλά βήματα επιλέγουν το υποκατάστημα και το τμήμα που επιθυμούν να εξυπηρετηθούν και κλείνουν αυτόματα το πρώτο διαθέσιμο ραντεβού. Τα ηλεκτρονικά ραντεβού ξεπέρασαν τις 450.000 από τον Σεπτέμβριο του 2020, απαλλάσσοντας τους πολίτες από άσκοπη αναμονή, μετακινήσεις καθυστερήσεις και ταλαιπωρία.\nΑποκλειστικό Newsbomb.gr: Ο 39χρονος αστυνομικός της Ηλιούπολης είχε μετατεθεί σε ασφάλεια υπουργού\nΜε Νέφτσι Μπακού ο Ολυμπιακός στον δεύτερο προκριματικό γύρο του Champions League\nΓαϊτάνης: «Ο κ. Τσίπρας πρέπει να αποκηρύξει δημοσίως τις αντιεμβολιαστικές δηλώσεις των στελεχών του»\n«Για την Κυπριακή Δημοκρατία, η Γαλλία πάντοτε αποτελούσε στρατηγικό εταίρο»\nΆρης: Πανέτοιμος για το φιλικό με τη Λοκομοτίβ Μόσχας\n6 Ιουλίου, 2021 vasilis mpakoulis\nΔυνατό ξεκίνημα της DYMOTO με το Winner 200


Προπονητές-Μεγαλύτερη παρουσία στον πάγκο - Match.cy\nSliderΠροπονητές-Μεγαλύτερη παρουσία στον πάγκο\nΠροπονητές-Μεγαλύτερη παρουσία στον πάγκο\n3 June, 2021, 3:08 PM\nΑπό πάγκο της Ομόνοια σε αυτά τα 73 χρόνια ζωής της πέρασαν σπουδαίοι προπονητές που υπήρξαν μεγάλες φυσιογνωμίες και προσωπικότητες. Η ομάδα μέσω της επίσημης ιστοσελίδας της παρουσίασε αυτούς με τα περισσότερα παιχνίδια στον «πράσινο» πάγκο.\nΤα περισσότερα παιχνίδια στον πάγκο της Ομόνοιας είχε ο αείμνηστος Ιόντσο Άρσοφ, αφού κάθισε στον πάγκο σε 263 αγώνες τις σεζόν 1979-1980, 1986-1989, 1991-1994 και 1999-2000. Ο Ιόντσο Άρσοφ, ως προπονητής της Ομόνοιας, πανηγύρισε 3 πρωταθλήματα, 4 κύπελλα και 4 Σούπερ καπ.\nΟ Τόνι Σαβέφσκι εργάστηκε στην Ομόνοια για τρία χρόνια στις σεζόν 2002-2004 και 2012-2013, ενώ κάθισε στον πάγκο της ομάδας σε 117 παιχνίδια. Κατά την παρουσία του πανηγύρισε ένα πρωτάθλημα το 2003.\nMεγάλη σε διάρκεια στον πάγκο της Ομόνοιαςείχε και ο Χενγκ Χάουαρτ σε δύο χρονικά διαστήματα. Από τον Νοέμβριο του 2000 ως τον Νοέμβριο της επόμενης χρονιάς και από τον Ιούλιο του 2004 ως τον Δεκέμβριο του 2005 κοούτσαρε την ομάδα σε 97 αγώνες, κατακτώντας ένα πρωτάθλημα, ένα κύπελλο και δύο Σούπερ Καπ.\nΟ Γκέρντ Πρόκοπ κάθισε σε 77 παιχνίδια στον πάγκο της ΟΜΟΝΟΙΑΣ και τις σεζόν 1994-1996. Με τον Γερμανό προπονητή στην τεχνική της ηγεσία η ομάδα μας έφτασε μέχρι τον δεύτερο γύρο του κυπέλλου ΟΥΕΦΑ. Με το «καλημέρα» της παρουσίας του κέρδισε το Σούπερ Καπ επικρατώντας του Απόλλωνα με 2-1. Τη σεζόν 1994-95, αν και διατηρούσε μέχρι τις τελευταίες αγωνιστικές την Ομόνοια στην πρώτη θέση, τελικά τερμάτισε στο δεύτερο σκαλοπάτι.\nΠροηγούμενο άρθροΤης έλειψε πολύ ο κόσμος της\nΕπόμενο άρθροΖόρντι, η επιστροφή!


Επίθεση στο ΥΠΕΞ από μέλη του Ρουβίκωνα – politik.gr\n22/07/2018, 7:47 μμ\nΕπίθεση στο κτίριο του ΥΠΕΞ πραγματοποίησε το απόγευμα της Κυριακής (22/7) ομάδα 8-10 μελών του Ρουβίκωνα. Όπως αναφέρουν οι πρώτες πληροφορίες, τα μέλη της εντιεξουσιαστικής ομάδας έριξαν μπογιές και τρικάκια με μημύματα υπέρ της Παλαιστίνης.\nΑξίζει να σημειωθεί, ότι για την επίθεση στο υπουργείο Εξωτερικών έχει αναρτηθεί και σχετικό κείμενο από τον Ρουβίκωνα σε γνωστή ιστοσελίδα του αντιεξουσιαστικού χώρου.\nΑυτό αναφέρει τα εξής:\n«Ρουβίκωνας: Επίθεση στο Υπουργείο Εξωτερικών.\nΈνα πρόβλημα που έχουν όλοι όσοι στέκονται αλληλέγγυοι με τον Παλαιστινιακό λαό είναι ότι πρέπει διαρκώς να επαναλαμβάνουν τα ίδια και τα ίδια. Για μια δυτική “κοινή γνώμη” σαν την Ελληνική η επανάληψη είναι μητέρα της λήθης. Όλα έχουν ειπωθεί για τους παππούδες αυτών που σήμερα πεθαίνουν, μετά ξαναειπώθηκαν για τους γονείς τους, σήμερα λέγονται για τους ίδιους κι όσο συνεχίζει αυτό το έγκλημα μπορούμε με κάθε βεβαιότητα να προβλέψουμε ότι τα ίδια και τα ίδια θα λέγονται για τα παιδιά και τα εγγόνια όσων Παλαιστίνιων επιβιώσουν και παραμείνουν στη γη που γεννήθηκαν. Όλο και λιγότεροι είναι αλήθεια κι εκεί προφανώς ποντάρει το Ισραηλινό κράτος: Οι Δυτικοί που σήμερα βαριούνται να ακούν τα ίδια και τα ίδια δεν θα προσέξουν ότι μια μέρα θα σταματήσουν να τα ακούν γιατί απλά δεν θα έχει απόμείνει παλαιστινιακή μύγα στην Παλαιστίνη.\nΑυτή τη φορά για αλλαγή δεν θα επικεντρώσουμε στις γεωπολιτικές συνθήκες ούτε το πολιτικό περιβάλλον, ούτε καν τους αγώνες και το αίμα που χύνεται. Λίγες βδομάδες μετά την σφαγή δεκάδων ανθρώπων, από παιδιά ως γέροντες, για την υπόθεση της αναγνώρισης της Ιερουσαλήμ ως πρωτεύουσας του Ισραήλ από τις ΗΠΑ και τους πιο πρόθυμους υπηρέτες τους, έχουμε την περίπτωση ενός μικρού χωριού που ο Ισραηλινός στρατός προτίθεται να κατεδαφίσει εξορίζοντας τους κατοίκους του χωρίς έλεος. Μια περίπτωση που μόνη της εξηγεί τα πάντα για το Παλαιστινιακό.\nΤο χωριό Khan al-Ahmar’s είναι ένας μικρός βεδουίνικος οικισμός έξω από την Ιερουσαλήμ στην οδό ταχείας κυκλοφορίας προς Ιεριχώ. Έχει περίπου 200 κατοίκους. Όλοι τους πρόσφυγες από άλλες περιοχές της Παλαιστίνης που διώχθηκαν πριν χρόνια από το Ισραηλινό κράτος. Δεν έχουν ούτε ηλεκτρισμό, ούτε νερό, ούτε αποχετεύσεις, ούτε Ίντερνετ. Το χωριό αυτό είναι περικυκλωμένο από Ισραηλινούς οικισμούς που όλο και αυξάνονται. Εβραίοι από διάφορες, κυρίως ανατολικοευρωπαϊκές χώρες, άνθρωποι φτωχοί και χωρίς στον ήλιο μοίρα έρχονται στο Ισραήλ και το κράτος χτίζει οικισμούς σε Παλαιστινιακά εδάφη και τους φυτεύει εκεί. Τους δίνει όλες τις υποδομές, τους δίνει δουλειές, επιδόματα, τα πάντα με σκοπό να τους χρησιμοποιήσει σαν αιχμή του δόρατος ενάντια στους Παλαιστινίους. Είναι το παλιό κόλπο της πληθυσμιακής αλλοίωσης χρησιμοποιώντας φτωχούς ενάντια σε φτωχότερους. Το είδαμε τόσες φορές στα Βαλκάνια, το είδαμε με τους Τούρκους έποικους στα Ελληνικά χωριά της Β. Κύπρου, το είδαμε με τους Άραβες στις κουρδικές περιοχές της Β. Συρίας, το είδαμε ακόμα και με τις μαζικές εγκαταστάσεις Ρωσοπόντιων από το Ελληνικό κράτος στις περιοχές της τουρκικής μειονότητας στη Θράκη.\nΤο πρόβλημα με αυτό το χωριό είναι ότι είναι στο κέντρο μιας κρίσιμης περιοχής για τα ισραηλινά σχέδια ολοκληρωτικού εκτοπισμού των Παλαιστινίων. Περικυκλωμένο πια είναι το τελευταίο εμπόδιο για την ισλαμοποίηση της δυτικής όχθης και την Ισραηλινή περικύκλωση της Ιερουσαλήμ. Από χρόνια το Ισραηλινό κράτος θέλει να τελειώνει με αυτό το μικρό ασήμαντο χωριό που έχει γίνει σύμβολο της παλαιστινιακής αντίστασης. Το σχέδιο του πλέον έχει μπει στην τελική φάση και η δικαιολογία είναι πικρά κυνική: οι παράγκες των προσφύγων είναι «αυθαίρετα». Η περιοχή έχει αποκλειστεί από τον στρατό και οι στρατιωτικές μπουλντόζες έχουν πάρει θέση. Μόλις προχθές απότράπηκε η πρώτη προσπάθεια μαζικής κατεδάφισης με δεκάδες τραυματίες και συλληφθέντες σε αυτό το χωριό των 200 κατοίκων. Κανείς δεν μπορεί να είναι αισιόδοξος ότι για ακόμα μια φορά ένα Παλαιστινιακό χωριό δεν θα κατεδαφιστεί και ότι οι κάτοικοί του δεν θα αναγκαστούν να διαφύγουν στο τίποτα με μια βαλίτσα στο χέρι. Οι δυτικοί έχουν βαρεθεί να ακούν τα ίδια και τα ίδια. Εμείς όμως είμαστε από αυτούς τους δυτικούς που δεν βαριούνται εύκολα. Και ο σκοπός μας είναι να ασκήσουμε πίεση εκεί που μπορούμε, στα κράτη που έχουν εμάς «υπήκοους» ώστε να σταματήσει η διεθνής κάλυψη του Ισραηλινού κράτους για να συνεχίζει χωρίς κόστος να εγκληματεί ενάντια στους Παλαιστίνιους αλλά μακροπρόθεσμα και ενάντια στους φτωχούς και καταπιεσμένους εβραίους.\nΤο Ελληνικό κράτος έχει συνάψει συμμαχία με το Ισραηλινό στην ανατολική μεσόγειο. Μια συμφωνία με τις ευλογίες των ΗΠΑ και του ΝΑΤΟ που ανάμεσα στους στόχους της είναι η κυριαρχία του Ισραήλ ως περιφερειακή υπερδύναμη στην περιοχή σε άξονα τόσο με το φασιστικό καθεστώς της Αιγύπτου όσο και (τι ειρωνία) με την αιματοβαμμένη Ισλαμική θεοκρατία της Σ. Αραβίας. Ας κάνουν ότι θέλουν με τα πετρέλαια, ας λύσουν όπως θέλουν τις διαφορές τους με τον Ρώσικο ιμπεριαλισμό ή την περιφερειακή υπερδύναμη του Ιράν. Δεν θα είχαμε κανένα λόγο να ενδιαφερθούμε αν όλα αυτά δεν ήταν η συσκευασία για την αιματοχυσία των καταπιεσμένων και εκμεταλλευόμενων μαζών σε όλη την Ανατολική μεσόγειο και τη μέση ανατολή. Έλληνες και Τούρκοι αύριο, Κούρδοι και Άραβες σήμερα, παλαιστίνιοι εδώ και 70 χρόνια. Δεν είμαστε «φιλάνθρωποι», είμαστε διεθνιστές και ως τέτοιοι θα υπερασπίσουμε τους «δικούς μας», τους ανθρώπους της τάξης μας όπου γης, ξέροντας ότι έτσι προστατεύουμε και τους εαυτούς μας. Αν εμείς σήμερα είμαστε σε καλύτερη θέση από τους Παλαιστίνιους αυτό είναι αποτέλεσμα συγκυριών. Ποιος αμφιβάλει ότι όποτε γουστάρουν οι ιμπεριαλισμοί δεν θα διστάσουν να μας ρίξουν όλους στη μοίρα του κάθε Khan al-Ahmar’s σε όλη την περιοχή; Και να μην έχουμε αυταπάτες, αυτό σχεδιάζουν.\nΥ.Γ. Φυσικά και τα καθεστωτικά ΜΜΕ σιωπούν και γι’ αυτό το έγκλημα στο Khan al-Ahmar’s. Όταν το χωριό κατεδαφιστεί και οι Παλαιστινιακές οργανώσεις, συμφωνεί κανείς ή όχι με τον χαρακτήρα τους, απαντήσουν με τα “αστεία” σε σχέση με τα μέσα του Ισραηλινού κράτους όπλα τους, με βόμβες και σπιτικές ρουκέτες τα ΜΜΕ δεν θα σιωπήσουν. Θα μας πουν πάλι για απρόκλητη παλαιστινιακή τρομοκρατία. Κι έτσι θα δικαιώσουν το επόμενο Ισραηλινό έγκλημα ως νόμιμα αντίποινα. Έτσι παίζεται το παιχνίδι της καθεστωτικής προπαγάνδας: αντιστρέφει τον θύτη και το θύμα, το ποιος επιτίθεται πρώτος και ποιος κάνει αντίποινα. Το έχουμε δει άλλωστε τόσες φορές με κοινωνικούς αγώνες στην Ελλάδα. Θα πρέπει όλοι και όλες πλέον να μάθουμε να διακρίνουμε τη σειρά των γεγονότων, ποιος είναι ο θύτης και ποιος αμύνεται, ποιος είναι το θύμα. Γιατί το θύμα είμαστε εμείς, η κοινωνική βάση. Το κράτος και το κεφάλαιο είναι ο θύτης. Πάντα.\nTags: Παλαιστίνη, ΡΟΥΒΙΚΩΝΑΣ, ΥΠΕΞ\nΑισιοδοξία για τη μεγάλη πυρκαγιά στη Σκόπελο


Ενημέρωση από τον πρόεδρο του Δ.Δ. Ίσαρη για την αντικατάσταση καθρέπτη από τους κατοίκους - Καφενείο Μεγαλόπολης\nΑρχική ΑΡΘΡΑ Ενημέρωση από τον πρόεδρο του Δ.Δ. Ίσαρη για την αντικατάσταση καθρέπτη από...\nΕνημέρωση από τον πρόεδρο του Δ.Δ. Ίσαρη για την αντικατάσταση καθρέπτη από τους κατοίκους\nΣχετικά με το άρθρο που δημοσιεύθηκε σήμερα στην σελίδα μας, για την αγορά και τοποθέτηση καθρέπτη στο Ίσαρη από κατοίκους, ο πρόεδρος του Δ.Διαμ. Ίσαρη , μας έστειλε την ενημέρωση που ακολουθεί:\nΚατόπιν πληροφορίας που είχα σχετικά με την ανάρτηση που έγινε από τη σελίδα σας, νιώθω την ανάγκη να ενημερώσω τη στήλη σας σχετικά με το αναφερόμενο συμβάν.\nΩς Πρόεδρος της Δ.Κ Ίσαρη, όταν παρουσιάστηκε το πρόβλημα με τον καθρέφτη, ενημέρωσα τον αρμόδιο Αντιδήμαρχο κ. Καλογερόπουλο, ο οποίος άμεσα ανταποκρίθηκε στο αίτημά μου. Όπως με ενημέρωσε, δεν υπήρχε στην αποθήκη του Δήμου απόθεμα καθρεπτών, και για την κάλυψη των συνολικών αναγκών του Δήμου χρειαζόντουσαν περίπου 20 καθρέπτες, γι’αυτό κίνησε την διαδικασία για την προμήθεια τους.\nΌπως όλοι γνωρίζουμε, η προμήθεια υλικών απαιτεί ένα εύλογο χρονικό διάστημα. Ορισμένοι κάτοικοι του χωριού, με δική τους πρωτοβουλία, αποφάσισαν να προβούν στην προμήθεια καθρέπτη. Τους ευχαριστούμε ιδιαιτέρως για την ευαισθησία τους αυτή.\nΔράττομαι της ευκαιρίας να τονίσω ότι μέχρι σήμερα η συνεργασία με τη Δημοτική Αρχή του Δήμου Μεγαλόπολης είναι άψογη.\nΟ Πρόεδρος της Δ.Κ. Ίσαρη\nΠροηγούμενο άρθροΕυχαριστήριο μήνυμα από το Κέντρο Υγείας Μεγαλόπολης προς την ΔΕΗ και την Λιγνιτική Μεγαλόπολης\nΕπόμενο άρθροΗ ομόφωνη απόφαση του δημοτικού συμβουλίου Μεγαλόπολης για το εδαφικό σχέδιο\nΝικόλαος Κερασιώτης 22 Μαρτίου 2021 At 16:07\nΟι υποχρεώσεις του χωριού, είναι τόσες πολλές που δεν μου επιτρέπουν να ασχοληθώ με κακόβουλα δημοσιεύματα .\nΑν κατοικούσες στην πραγματικότητα στο χωριό, θα έπρεπε να γνωρίζεις τα έργα, αν όχι αυτά που έχουν προγραμματιστεί, τουλάχιστον αυτά που έχουν πραγματοποιηθεί.\nΕπειδή απ’ ότι διάβασα δεν μπορείς να καταλάβεις τα έργα που έχουν γίνει, ρώτα τους ΚΑΤΟΙΚΟΥΣ του χωριού.\nΟυδέν σχόλιον πλέον.


Σπίτι και... διακόσμηση | Έπιπλα GAND\nΑρχική / Blog / Διακόσμηση / Σπίτι και… διακόσμηση\nΣπίτι και… διακόσμηση\n29 Απριλίου 2014 by Gand 2 Σχόλια\nΣτη περίπτωση της διακόσμησης του σπιτιού σας, πέρα από το προσωπικό σας γούστο και τις πινελιές που θα δώσετε με βάση τη προσωπικότητά σας, θα πρέπει να λάβετε υπόψη σας κάποια μικρά tips.\nΠέρα λοιπόν από το προσωπικό σας γούστο, τα έπιπλα που θα επιλέξετε, θα πρέπει να ταιριάζουν αρμονικά με τους χώρους σας, αλλά να είναι και λειτουργικά ταυτόχρονα. Για αυτό το λόγο θα πρέπει να γνωρίζετε καλά τις διαστάσεις των χώρων του σπιτιού σας.\nΕπιλέξτε πρώτα έπιπλα και μετά χρώματα για τους τοίχους σας. Το να αλλάξετε χρώμα στους τοίχους σας είναι κάτι το οποίο γίνεται. Το αντίστροφο θα ήταν δύσκολο έως αδύνατο.\nΣε ένα νέο χώρο, δώστε του τη δυνατότητα να “αναπνεύσει”. Μη ξεκινήσετε να το φορτώνετε με πολλά έπιπλα και πράγματα διακοσμητικά.\nΠροσπαθήστε να δώσετε περισσότερο βάρος στη ποιότητα των επίπλων. Μην αποφασίζετε με γνώμονα μόνο τη τιμή. Πέρα από τα ίδια τα έπιπλα, μάθετε περισσότερες λεπτομέρειες για τα προϊόντα που αγοράζετε και τις έξτρα υπηρεσίες που παίρνετε μαζί με αυτά. Για παράδειγμα εγγύηση, μελέτη χώρου, δωρεάν μεταφορά, τρόπους πληρωμής, κτλ.\nΕπίσης καλό θα ήταν να μη βασιστείτε στη θέση της τηλεόρασης, για να ολοκληρώσετε ττη διακόσμησή σας. Φροντίστε στη διαμόρφωση του χώρου, ώστε τα έπιπλα να “κοιτάζουν” προς ένα μπαλκόνι με θέα, ή τζάκι σε περίπτωση που υπάρχει στο χώρο.\nΣε όλες τις περιπτώσεις, διατηρήστε το προσωπικό σας γούστο. Μπορείτε βέβαια να λάβετε υπόψη σας τη γνώμη φίλων και συγγενών. Σίγουρα σε περίπτωση βοήθειας από κάποιο επαγγελματία, τα Έπιπλα Gand είναι στη διάθεσή σας για οποιαδήποτε λεπτομέρεια και πληροφορία για το πως μπορείτε να διαχειριστείτε και να οργανώσετε το χώρο σας.\nΑνηκει στην κατηγορια:Διακόσμηση\nΚαλτσα Φωτεινη αναφέρει:\n2 Νοεμβρίου 2014 at 14:28\nMOY ΑΡΕΣΟΥΝ ΠΟΛΥ ΤΑ ΕΠΙΠΛΑ ΣΑΣ.ΘΑ ΗΘΕΛΑ ΝΑ ΜΟΥ ΣΤΕΛΝΕΤΕ ΣΧΕΤΙΚΑ.\nΈπιπλα Gand αναφέρει:\n23 Μαρτίου 2015 at 21:20\nσας ευχαριστούμε για τα καλά σας λόγια προσπαθούμε συνεχώς να βελτιώνουμε την ποιότητα των επίπλων μας και αντίστοιχα όσο μπορούμε να χαμηλ΄ψνουμε τις τιμές για να είναι προσιτές σε όλους.


Πώς καταλαβαίνεις ότι μια σχέση έχει τελειώσει; - BORO από την ΑΝΝΑ ΔΡΟΥΖΑ - boro.gr\nΑρχική/Σεξ/Ζευγάρι/Πώς καταλαβαίνεις ότι μια σχέση έχει τελειώσει;\nΠώς καταλαβαίνεις ότι μια σχέση έχει τελειώσει;\nΜΕ ΤΟΝ ΦΙΛΟ ΜΟΥ ΕΙΜΑΣΤΕ 7ΧΡΟΝΙΑ ΤΟΝ ΑΓΑΠΑΩ ΠΟΛΥ. ΘΕΛΩ ΝΑ ΕΙΜΑΙ ΜΑΖΙ ΤΟΥ ΚΑΙ ΝΑ ΚΑΝΟΥΜΕ ΜΙΑ ΕΥΤΥΧΙΣΜΕΝΗ ΣΧΕΣΗ ΕΧΟΥΜΕ ΠΟΛΥ ΚΑΙΡΟ, ΝΟΜΙΖΩ 2 ΧΡΟΝΙΑ ΠΟΥ ΑΥΤΟΣ ΑΠΟΜΑΚΡΥΝΕΤΑΙ ΣΥΝΕΧΕΙΑ, ΔΕΝ ΤΟΝ ΕΝΔΙΑΦΕΡΕΙ ΑΜΑ ΘΑ ΚΑΝΟΥΜΕ ΚΑΤΙ ΜΑΖΙ ΟΥΤΕ ΑΜΑ ΦΥΓΩ ΓΙΑ ΚΑΙΡΟ. ΠΑΛΙΑ ΕΤΡΕΧΕ ΠΑΝΤΟΥ ΗΤΑΝ ΔΙΠΛΑ ΜΟΥ ΚΑΙ ΜΕ ΦΡΟΝΤΙΖΕ. ΑΥΤΗ ΠΟΥ ΠΡΟΣΠΑΘΕΙ ΕΙΜΑΙ ΜΟΝΟ ΕΓΩ ΑΥΤΟΣΠΡΟΓΡΑΜΜΑΤΙΖΕΙ ΤΗΝ ΖΩΗ ΤΟΥ ΚΑΙ ΕΙΜΑΙ ΕΞΩ ΕΙΝΑΙ ΗΠΡΩΤΗ ΣΧΕΣΗ ΚΑΙ ΤΩΝ ΔΥΟ. ΔΕΝ ΕΙΧΑΜΕ ΑΛΛΕΣ ΕΡΩΤΙΚΕΣ ΣΧΕΣΕΙΣ ΠΡΙΝ ΤΑ ΦΤΙΑΞΟΥΜΕ ΑΙΣΘΑΝΟΜΑΙ ΟΤΙ ΘΕΛΕΙ ΝΑ ΒΡΕΙ ΚΑΙ ΝΑ ΔΟΚΙΜΑΣΕΙ ΚΑΤΙ ΑΛΛΟ ΕΓΩ ΑΠΛΑ ΤΟΥ ΕΙΜΑΙ ΠΡΟΒΛΗΜΑ, ΔΕΝ ΘΕΛΕΙ ΝΑ ΠΕΡΝΑΕΙ ΠΟΙΑ ΧΡΟΝΟ ΜΕ ΜΕΝΑΚΑΙ ΟΤΑΝ ΕΡΧΕΤΑΙ ΣΠΙΤΙ ΜΟΥ Η΄ΘΑ ΤΡΩΕΙ Η΄ΘΑ ΕΙΝΑΙ ΜΠΡΟΣΤΑ ΣΤΟ ΛΑΠΤΟΠ Η΄ΘΑ ΚΟΙΜΑΤΑΙ ΤΟΝ ΡΩΤΗΣΑ ΑΜΑ ΕΧΕΙ ΚΟΥΡΑΣΤΕΙ ΚΑΙ ΜΟΥ ΕΙΠΕ ΟΧΙ. ΕΠΙΣΗΣ ΤΟΝ ΡΩΤΗΣΑ ΑΜΑ ΕΙΧΕ ΚΟΥΡΑΣΤΕΙ ΘΑ ΜΟΥ ΤΟ ΕΛΕΓΕ ΚΑΙ ΠΑΛΙ ΟΧΙ ΜΟΥ ΕΙΠΕ ΤΟ ΜΟΝΟ ΠΟΥ ΜΟΥ ΕΙΠΕ ΕΙΝΑΙ ΟΤΙ ΜΕ ΑΓΑΠΑΕΙ ΑΛΛΑ ΔΕΝ ΜΠΟΡΕΙ ΝΑ ΞΕΡΕΙ ΑΝ ΚΡΑΤΗΣΕΙ ΓΙΑ ΠΑΝΤΑ. ΕΙΝΑΙ ΞΕΚΑΘΑΡΟ ΟΤΙ ΠΛΕΟΝ ΕΧΟΥΝ ΧΑΘΕΙ ΟΛΑ ΠΟΝΑΩ ΝΑ ΤΟ ΠΑΡΑΔΕΧΤΩ.\nΗ πρώτη ερωτική μας σχέση έχει ιδιαίτερη σημασία για τον καθένα και είναι πολύ όμορφο που μιλάς με τόση αγάπη και ζωντάνια για τον άνθρωπο αυτό.\nΑπό την άλλη πλευρά η αγωνία σου σε βάζει να αμφισβητείς τον εαυτό σου και μέσα στο λόγια σου φαίνεται ότι έχεις δώσει ήδη τις απαντήσεις στον εαυτό σου. Σε έχεις βάλει σε μια διαδικασία να τσεκάρεις συνεχώς εάν σε θέλει το ίδιο και εάν είστε όπως παλιά, οι σχέσεις όμως των ανθρώπων εξελίσσονται και έχουν να παίρνουν συνεχώς άλλη μορφή για να κρατιούνται ζωντανές.\nΕάν εσύ νιώθεις ότι η σχέση έχει χάσει τη ζωντάνια της μήπως αντι να εστιάζεις στο σύντροφό σου, πως ήταν τι κάνει, τι δεν κάνει τι σκέφτεται, να εστιάσεις σε σένα; Είσαι σίγουρη ότι εσύ έχεις ζωντάνια; Φρόντισε τον εαυτό σου, γέμισε τη μέρα σου με πράγματα που είναι σημαντικά για σένα, ομορφύνε μέσα και έξω. Δες τη Βασιλική όπως εσύ θες να τη δεις, γίνε δοτική πρώτα στον εαυτό σου και μαζί με σένα στη σχέση σου.\nΚαμάρωσε τον εαυτό σου κάθε μέρα που προχωράς και εξελίσσεσαι, Εάν ο άνθρωπος που έχεις δίπλα σου νιώθεις ότι δεν μπορεί να αναδείξει αυτό το καλό που είσαι εσύ και που μπορείτε να είστε μαζί τότε έχεις να αποφασίσεις εάν θες να συνεχίσεις να δίνεις σ εκείνον το πρωταγωνιστικό ρόλο της δική σου ζωής, επειδή σας δένει, τώρα και πάντα, ένα σημαντικό παραλθόν, ή μήπως όλο αυτό το καλό που θα χτίζεις και γίνεσαι κάθε μέρα θα το χαρίζεις και θα το σκορπάς, χωρίς εσύ, πρώτα απ όλους, να το εκτιμάς.


Η Γυναίκα απ΄τα παλιά του Ρόλαντ Σιμελπφένιχ-Θέατρο Πορεία – Theater Project 365\nΗ Γυναίκα απ΄τα παλιά του Ρόλαντ Σιμελπφένιχ-Θέατρο Πορεία\nPublished on 9 Μαΐου 2015 4 Οκτωβρίου 2015 από theaterproject365 by Vivian Mitsakou\nΤo Θέατρο Πορεία μας έχει συνηθίσει σε ποιοτικά έργα, έργα που σου αφήνουν φεύγοντας έναν προβληματισμό.\nΈνα καλοκαίρι – ένας νεανικός έρωτας. «Θα σε αγαπώ για πάντα» είπε ο ερωτευμένος νεαρός στην όμορφη αγαπημένη του! Για πάντα. Πόσο κρατάει το για πάντα και πως αντιδρά ο ώριμος πλέον άνδρας όταν μετά πολλά χρόνια, παντρεμένος με παιδί, αντικρίζει τον έρωτα των παιδικών του χρόνων? Δεν την θυμάται πια. Το για πάντα ήταν ένα μόνο καλοκαίρι. Εκείνη αποφασισμένη του απαντά «είμαι εδώ για να σου θυμίσω την υπόσχεσή σου».\nΤο έργο ξεκινά ανάλαφρα σαν μια όμορφη κωμωδία, γέλια ακούγονται από το κοινό, αλλά τα πράγματα αγριεύουν όσο περνά η ώρα με τραγικότατο τέλος!\nΟ Νίκος Ψαρράς, ο Φρανκ, γνώριζε ένα καλοκαίρι πριν 24 χρόνια μια κοπέλα και της υποσχέθηκε ότι θα την αγαπά για πάντα. Χώρισαν. Τα χρόνια πέρασαν, παντρεύτηκε, έκανε ένα γιό και την ημέρα που μαζεύει τα πράγματα του για μετακόμιση, εμφανίζεται η κοπέλα του νεανικού του έρωτα και του ζητά να τηρήσει την υπόσχεσή του «για πάντα».\nΗ Ρόμυ, Στεφανία Γουλιώτη, η γυναίκα από τα παλιά, αφού όπως η ίδια ομολογεί έζησε την ζωή της, γυρνάει τώρα και διεκδικεί τον έρωτα εκείνου του καλοκαιριού. Πολύ φυσική, απαιτητική, δυνατή, σκληρή, γίνεται απάνθρωπη και όταν γνωρίζει τον Άντυ, Χάρη Τζωρτζάκη, τον γιο του «αγαπημένου» της, στο πρόσωπό του βλέπει την «απιστία» που της έκανε ο πρώην έρωτάς της και στο αρρωστημένο της μυαλό σχεδιάζει εκδίκηση.\nΗ Μαρία Ζορμπά στο ρόλο της γυναίκας του πρωταγωνιστή, ξαφνιασμένη, νευρική, , μη ξέροντας πώς να φερθεί, θέλει να ξανακερδίσει τον άνδρα της, το παιδί της. Διεκδικεί τα 24 χρόνια που έζησαν μαζί, τις κοινές τους λύπες και χαρές. Τις κοινές τους αναμνήσεις.\nΟ Νίκος Ψαρράς μοιάζει χαμένος, αμήχανος, για κάποια στιγμή, σκέφτεται να ακολουθήσει τον παλιό του έρωτα, γρήγορα όμως το μετανιώνει. Ένας άνδρας στην κρίσιμη ηλικία των 50, νιώθει εγκλωβισμένος, δεν ξέρει τι ακριβώς θέλει. Όμορφη η σκηνή και ανάλαφρη όταν ανοιγοκλείνει τις κούτες της μετακόμισης, απαλύνει λίγο την τραγικότητα του έργου.\nΗ Ηλιάνα Μαυρομάτη, η νεαρή ηθοποιός που εξέπληξε ευχάριστα στην περσινή «Τίρζα» είναι πολύ καλή στο ρόλο της φίλης του γιου της οικογένειας. Φυσική, νευρική όταν αναζητά τον φίλο της, γλυκιά!\nΟι ερμηνείες και των τεσσάρων ηθοποιών είναι εξαιρετικές και ενδιαφέρουσες!\nΜια πολύ όμορφη παράσταση, κρατά αμείωτο το ενδιαφέρον μέχρι το τέλος. Ένα τέλος πολύ απρόβλεπτο, σκληρό και απάνθρωπο. Όλη η ζήλεια της Ρόμυς πέφτει στον άτυχο γιό και τον καταστρέφει. Ένα αθώο θύμα στο βωμό της τρέλας.\nΕνδιαφέροντα τα σκηνικά της Κ. Γκιζέλη και καθώς σκύβουν οι ηθοποιοί να βγούν από τις μικρές πόρτες ακούγονται γέλια στην αίθουσα, απαλύνοντας έτσι την τραγικότητα του έργου.\nΠολύ καλή και η σκηνοθεσία της Ελ. Καρακούλη.\nΟ πρώτος έρωτας λένε δεν ξεχνιέται ποτέ, σε στοιχειώνει, σε ακολουθεί σε όλη σου την ζωή σαν μια σκιά. Είναι ένα όνειρο, το ανεκπλήρωτο, το ιδανικό, που δεν έχει φθαρεί μέσα στην καθημερινότητα των προβλημάτων της κοινής συμβίωσης. Θυμάσαι τις όμορφες στιγμές μιας ανέμελης σχέσης της νιότης σου και πιστεύεις ότι θα ήταν πάντα έτσι και εκείνο το «θα σ΄αγαπώ για πάντα» στριφογυρίζει στη σκέψη σου.\nΕίναι όμως δυνατόν ένα νεανικό «θα σ΄αγαπώ για πάντα» να σου γίνει βραχνάς και να καταστρέψεις ζωές? Ζωές αθώων! Λίγο υπερβολικό, σκληρό και τερατώδες!!!\nΑξίζει να το δείτε!!! Εμένα προσωπικά μου άρεσε πολύ!!!\nCategories Παραστάσεις•Tags Η Γυναίκα απ΄τα παλιά,Θέατρο Πορεία,Ρόλαντ Σιμελπφένιχ,θέατρο,theaterproject365\nΠροηγούμενο Έντα Γκάμπλερ του Χένρικ Ίψεν – Θέατρο Σημείο\nΕπόμενη Πιαφ της Παμ Γκεμς -Εθνικό Θέατρο Rex Σκηνή Κοτοπούλη


Τα Σκόπια εγκαταλείπουν τον «μακεδονικό» μεγαλοεϊδεατισμό και προσχωρούν στον δόγμα της «Μεγάλης Αλβανίας» - Τελευταία Έξοδος\nHome Γιώργος Ιεροδιάκονος Ε.ΠΑ.Μ. Εξωτερική Πολιτική Τα Σκόπια εγκαταλείπουν τον «μακεδονικό» μεγαλοεϊδεατισμό και προσχωρούν στον δόγμα της «Μεγάλης Αλβανίας»\n«Ο νέος υπουργός Πολιτισμού της ΠΓΔΜ καταδεικνύει την αλλαγή στρατηγικής στη γειτονική χώρα. Το γκρέμισμα αγαλμάτων που είχαν ανεγερθεί επί πρωθυπουργίας του Νίκολα Γκρούεφσκι στην Πρώην Γιουγκοσλαβική Δημοκρατία της Μακεδονίας προαναγγέλλει ο νέος υπουργός Πολιτισμού της μεταβατικής κυβέρνησης Ζάεφ, κ. Ρόμπερτ Αλαγκιοζόφσκι. Ανάμεσα σε αυτά που αναμένεται να αποκαθηλωθουν, είναι και αυτό του Μεγάλου Αλεξάνδρου που είχε τοποθετηθεί τέτοιες μέρες πριν από 6 χρόνια στην κεντρική πλατεία των Σκοπίων.\nΤονίζει ότι προτεραιότητά του θα είναι ή διακοπή του παράφρονου αυτού σχεδίου, όπως το χαρακτήρισε, και η υιοθέτηση νέου νόμου για την προστασία της πολιτιστικής κληρονομιάς της Π.Γ.Δ.Μ., καθώς επίσης και η αποκομματικοποίηση των θεσμών στον τομέα του πολιτισμού.\nΤα Σκόπια εγκαταλείπουν τον «μακεδονικό» μεγαλοεϊδεατισμό και προσχωρούν στον δόγμα της «Μεγάλης Αλβανίας» Reviewed by on Τρίτη, Ιουνίου 06, 2017 Rating: 5\nTags : Γιώργος Ιεροδιάκονος Ε.ΠΑ.Μ. Εξωτερική Πολιτική


Πέμπτη 30 Ιουνίου 2022 - 04:09\nΑπό Newsroom\t Στις 06:54, 25 Μαΐ 2022\nΦωτογραφία από την κοινή συνέντευξη του Τσαβούσογλου με τον ΥΠΕΞ της Παλαιστίνης ©EPA/ATEF SAFADI\n*** Υπάρχουν δυο – τρεις μεγάλοι επιχειρηματικοί όμιλοι στην Ελλάδα, που παραδοσιακά διατηρούν εξαιρετικές σχέσεις με τις χώρες του Κόλπου. Ένας απ’ αυτούς είναι και ο όμιλος Κωνσταντακόπουλου, που έχει αποδεδειγμένα καλές «άκρες» στα Ηνωμένα Αραβικά Εμιράτα (ΗΑΕ). Εξ ου και οι από κοινού επενδύσεις (και) στο κομμάτι των φωτοβολταϊκών, που θα γίνουν επί ελληνικού εδάφους.\n^^^ Το γεγονός επιβεβαιώθηκε και κατά τη διάρκεια του τελευταίου ταξιδιού του πρωθυπουργού εκεί.\n*** Μια κι ο λόγος στα πρωθυπουργικά ταξίδια, δεν μπορεί κανείς να μην παρατηρήσει ότι ο Μητσοτάκης έχει την golden card στο τσεπάκι του. Καλύτερα, συλλογή από αεροπορικές golden cards. Προσέξτε πρόγραμμα:\n*Την περασμένη εβδομάδα πήγε στην Ουάσιγκτον, όπου έμεινε τρεις μέρες, έχοντας ένα πολύ πυκνό πρόγραμμα\n*Επέστρεψε στην Αθήνα, έμεινε τρεις μέρες, αλλά αντί να καθίσει να ξεκουραστεί από το τζετ λαγκ, πετάχτηκε ως τη Μαγνησία στο πλαίσιο των εξορμήσεων στην περιφέρεια, εγκαινίασε ένα νοσοκομείο, έφαγε με τον Ζαν Κλοντ Γιούνκερ στην Τράπεζα της Ελλάδος κι έκανε (πολλές) συσκέψεις\n*Μετά, ξαναπήρε το αεροπλάνο και πήγε Βοστώνη. Για μερικές ώρες και για να εκφωνήσει το βασικό λόγο στην τελετή αποφοίτησης της τάξης του 2022 στο εκεί κολλέγιο.\n*Ξαναμπήκε στο αεροπλάνο της επιστροφής, αλλά και πάλι δεν κατευθύνθηκε στην Αθήνα. Προσγειώθηκε χθες στη Γενεύη κι από εκεί πήγε στο Νταβός, όπου είδε μεγάλους ξένους επιχειρηματίες (VW, Google κλπ), fund managers και αργότερα συμμετείχε στο δείπνο της ηγεσίας της ΕΕ (με την Ούρσουλα φον ντερ Λάιεν και το Σαρλ Μισέλ και μερικούς Ευρωπαίους ηγέτες).\n*Σήμερα, θα ξαναπάρει το αεροπλάνο, θα έρθει Αθήνα, όπου αύριο θα συναντηθεί με την Πρόεδρο της Δημοκρατίας, ενώ υπάρχει προγραμματισμένη και μια επίσκεψη – έκπληξη (εκτός Μαξίμου). Και την Παρασκευή, υπουργικό συμβούλιο\n*Για την Παρασκευή το βράδυ ήταν προγραμματισμένο να ταξιδέψει στο Παρίσι, όπου το Σάββατο θα μιλούσε σε μια μεγάλη εκδήλωση του ΟΟΣΑ. Αυτό το ταξίδι, όμως, μάλλον αναβάλλεται. Όχι για λόγους ξεκούρασης. Σίγουρα, κάπου αλλού θα έχει να πάει\n^^^ Συμπέρασμα: Δεν παίζεται…\n*** Η επίσκεψη Τσαβούσογλου στην Ιερουσαλήμ έχει πολύ μεγάλο ενδιαφέρον. Γι’ αυτό κι έχει μπει στο μικροσκόπιο του ελληνικού υπουργείου Εξωτερικών κι αναλύεται.\n*Διευκρίνιση 1η: Για να γίνει, μεσολάβησε το Στέιτ Ντιπάρτμεντ.\n*Διευκρίνιση 2η: Προφανώς και το παλαιστινιακό ήταν απλώς το πρόσχημα.\n^^^ Η ατζέντα της συνάντησης αφορά 100% στο ενεργειακό ζήτημα. Η Άγκυρα διεκδικεί ρόλο (και) στις τριμερείς Ελλάδας – Κύπρου – Ισραήλ, αλλά και στο σύνολο των projects. Και οι Ισραηλινοί;\n### Οι σχέσεις τους με την Τουρκία δεν βρίσκονται στο ναδίρ, όπως επί εποχής Νετανιάχου, αλλά δεν έχουν αποκατασταθεί και 100%. Με εγγυητές τους Αμερικανούς όμως, γίνονται κρίσιμα βήματα προόδου. Κι εννοείται ότι η Αθήνα τα παρακολουθεί με προσοχή. Όπως και η Λευκωσία.\nΥΓ: Οι ΗΠΑ μεσολαβούν στο παρασκήνιο και για την αποκατάσταση των σχέσεων Αιγύπτου – Τουρκίας. Εκεί, όμως, τα πράγματα είναι σε ακόμα πιο πρώιμο στάδιο. Εκτός από την παραδοσιακή καχυποψία του Καΐρου για την Άγκυρα, υπάρχει και το αγκάθι των Αδελφών Μουσουλμάνων, η ηγεσία των οποίων βρήκε καταφύγιο στην Κωνσταντινούπολη.\n*** Οι Αμερικάνοι πάντως κάνουν ό,τι μπορούν για να κρατούν τους Τούρκους στην σκέπη τους. Ο Μπλίνκεν, όσο ακόμα ο Μητσοτάκης ήταν στις ΗΠΑ, έφυγε από την Ουάσιγκτον για να πάει στη Νέα Υόρκη και να συναντηθεί με τον Τσαβούσογλου.\n^^^ Για να κρατήσει ισορροπίες. Πάλι καλά που δεν τον κάλεσε στο Οβάλ Γραφείο δηλαδή, την ώρα που ο Έλληνας πρωθυπουργός συνομιλούσε με τον Μπάιντεν…\nΕΛΛΗΝΟΤΟΥΡΚΙΚΑΕΝΕΡΓΕΙΑΗΝΩΜΕΝΑ ΑΡΑΒΙΚΑ ΕΜΙΡΑΤΑΗΠΑΚΥΡΙΑΚΟΣ ΜΗΤΣΟΤΑΚΗΣΜΕΒΛΟΥΤ ΤΣΑΒΟΥΣΟΓΛΟΥΟΜΙΛΟΣ ΚΩΝΣΤΑΝΤΑΚΟΠΟΥΛΟΥΟΟΣΑ


Ο Κασάνο αποδομεί τον Μπατιστούτα: «Τσιγκούνης, ζηλιάρης και έλεγε πράγματα στην πλάτη σου» - Sportlive.gr\nΟ Κασάνο αποδομεί τον Μπατιστούτα: «Τσιγκούνης, ζηλιάρης και έλεγε πράγματα στην πλάτη σου»\nΠοτέ κανείς δεν είχε να πει κάτι κακό για τον Γκαμπριέλ Μπατιστούτα, αλλά ο Αντόνιο Κασάνο υπάρχει για να… ξεχωρίζει πάντα.\nΑπό το στόχαστρο του Fant’Antonio δεν έχει ξεφύγει κανείς. Από τον Κριστιάνο Ρονάλντο ως τον Μασιμιλιάνο Αλέγκρι και από τον Φάμπιο Καπέλο ως τον Φραντσέσκο Τότι ή τον Φρανκ Ριμπερί, έχει πει διάφορα. Και το γεγονός ότι τα λέει ένας τύπος που δεν ήταν και ο καλύτερος επαγγελματίας, δίνει μια άλλη διάσταση. Οπως και να έχει, σημασία έχει ότι ο Κασάνο… πυροβολεί προς πάσα κατεύθυνση και οι «σφαίρες» πήραν και τον Μπατιστούτα. Ποτέ κανείς, κυριολεκτικά ποτέ κανείς, δεν είχε να πει κάτι άσχημο γι’ αυτόν. Κάτι αρνητικό. Μέχρι που αποφάσισε ο Κασάνο να… κάνει τη διαφορά ξανά. Και το έκανε μέσω της αυτοβιογραφίας του. Εκεί, μέσα σε όλα όσα λέει για πάμπολλους, ασχολείται και με τον Αργεντίνο φορ.\n«Σε εκείνη την ομάδα της Ρόμα υπήρχαν μερικοί παίκτες που μισούσα. Ο ένας ήταν ψηλός, μάλλον όμορφος, επιθετικός, Αργεντινός, με μακριά μαλλιά. Ναι, όπως καταλάβατε καταλάβατε δεν μου άρεσε ο Μπατιστούτα γιατί πάντα είχε μια υπεροψία. Ηταν Αργεντινός, ναι, αλλά δεν έδινα δεκάρα. Είχε τόσα πολλά ελαττώματα… Τσιγκούνης, ζηλιάρης, επικριτικός. Σου έλεγε πράγματα πίσω από την πλάτη σου και μπροστά σου χαμογέλασε. Δεν δίνω δεκάρα για τύπους σαν αυτόν. Πάντα χαιρετούσα τους πάντες με τον ίδιο τρόπο, στη Μπάρι αλλά και στη Ρόμα, από τον πρόεδρο μέχρι τους σερβιτόρους. Δεν αντέχω τους σνομπ τύπους. Του έδωσα από την αρχή, επομένως, να καταλάβει ότι δεν θέλω καμία σχέση μαζί του. Η αντίδρασή του; Ψυχρός», έχει αναφέρει στο βιβλίο του ο Κασάνο για τον Μπατιστούτα.\nΟ καφές στο μπαρ του προπονητικού κέντρου\nΔεν έμεινε εκεί, όμως, αλλά ανέφερε και ένα συγκεκριμένο περιστατικό για να δείξει τις διαφορές τους. Οπως, τουλάχιστον, τις αντιλαμβάνονταν αυτές ο Ιταλός επιθετικός. «Μια μέρα στην Τριγκόρια είμαι στην ουρά στο μπαρ, φτάνει ο Μπατιστούτα και με προσπερνά. Θέλαμε και οι δύο να πάρουμε καφέ με γάλα. Τι έκανα λοιπόν; Βάζω ένα δάχτυλο στη μύτη και το γυρίζω στο γάλα, λες και το δάχτυλο ήταν ένα κουταλάκι του γλυκού. “Τι κάνεις;”, μου λέει. “Ή θα το πιεις εσύ ή εγώ”, απαντώ. Εκανε τον έξυπνο: “Πιες το εσύ τώρα”. Του λέω “εννοείται”! Είμαι πολύ πιο έξυπνος από αυτόν και το ήπια με τη μία. Δεν είχα βάλει, άλλωστε, το δάχτυλο στη μύτη μου, απλώς προσποιήθηκα. Και τέλος πάντων, ακόμη κι αν το έβαλα, δικά μου… πράγματα ήταν. Πολύ καλά. Ιδιαίτερη συνταγή, μυστικό συστατικό. Δεν το πήρε καλά. Εξάλλου, η ειρωνεία, το χιούμορ, δεν είναι μια ιδιότητα που έχουν πολλοί. Μετά, έπαιρνα την την εκδίκησή μου στην προπόνηση. Όταν έπαιρνα την μπάλα του έλεγα: “Τρέξε γέροντα, έλα να την πάρεις, κυνήγησέ με”. Δεν άντεχε άλλο».


Let’s Do It … Ξάνθη! - Δήμος Ξάνθης\nΤο «Let's Do It World», είναι μια διεθνής εθελοντική καμπάνια, ένα κίνημα που εμφανίστηκε για πρώτη φορά το 2008, και έχει ως σκοπό τη παγκόσμια ευαισθητοποίηση των πολιτών για την προστασία του περιβάλλοντος και την ανάδειξη του Εθελοντισμού.\nΣτην Ελλάδα το «Let's Do It World» τελεί υπό την αιγίδα της Α.Ε του Προέδρου της Δημοκρατίας. Η θεματική του 2018 είναι «Νεολαία και Εθελοντισμός».\nΠαράλληλα, με τον Σύλλογο Φίλων Ιδρύματος Θρακικής Τέχνης και Παράδοσης και το Σώμα Ελληνικού Οδηγισμού Τ.Τ. Ξάνθης, καλλωπίζουμε το πάρκο της Μεξικάνας.


Space News Report – 09.11.2011 | Techblog.gr\nSpace News Report – 09.11.2011\nΤετάρτη, 09/11/2011 · Αλέξανδρος Παππάς Space News\nΕνώ ξεκινά η πρώτη ρωσική διαπλανητική αποστολή που θα φέρει «χώμα» από δορυφόρο του Άρη, το πλήρωμα της πρώτης προσομοιωμένης αποστολής στον Κόκκινο Πλανήτη επέστρεψε στη Γη. Στο μεταξύ η Κίνα στρώνει το δρόμο για να αναδειχθεί σε διαστημική δύναμη. Οι επιστήμονες ανησυχούν για τους κινδύνους από αδέσποτους αστεροειδείς, ενώ ταυτόχρονα ψάχνουν για τα φώτα εξωγήινων πόλεων.\nΈνα διαστημικό μπαλέτο με το Phobos-Grunt, τη Γη, τον Άρη και το Φόβο να «χορεύουν» στον ρυθμό του Bolero.\nΡωσία και Κίνα μαζί στον Άρη\nΑν όλα πάνε καλά σήμερα, 9 Νοεμβρίου, ένας πύραυλος Zenit-2 θα εκτοξεύσει τον πρώτο ρωσικό αυτόματο βολιστήρα πέρα από την τροχιά της Γης μετά την πτώση της Σοβιετικής Ένωσης. Εκτός του ότι θα είναι η πρώτη διαπλανητική αποστολή της μετακομμουνιστικής Ρωσίας, θα είναι και η πρώτη φορά που κινεζικής κατασκευής δορυφόρος θα τεθεί σε τροχιά γύρω από τον Άρη. Η αποστολή Phobos-Grunt (Φόβος-Έδαφος) είναι αρκετά περίπλοκη. Ένα σκάφος μάζας 13,5 τόνων (στην οποία συμπεριλαμβάνεται και ο μάζας 115 kg κινεζικός αρειανός δορυφόρος αλλά και ένα μικρό πείραμα της αμερικανικής Planetary Society) θα ξεκινήσει ένα ταξίδι διάρκειας 33 μηνών προς τον Φόβο, τον μεγαλύτερο δορυφόρο του Άρη με αντικειμενικό σκοπό την προσεδάφιση, την συλλογή γεωλογικού δείγματος και την επιστροφή του στη Γη. Αυτόματη επαναφορά γεωλογικού δείγματος έχει επιτευχθεί τρεις φορές από την Σοβιετική Ένωση πριν τριάντα χρόνια (από τη Σελήνη) και μια φορά από την Ιαπωνία (χάρη στον βολιστήρα Hayabusha που έφερε στη Γη ψήγματα εδάφους από αστεροειδή). Η επιτυχία της φιλόδοξης αποστολής θα σημάνει πολλά για τη Ρωσία που επιθυμεί να αναβιώσει το εδώ και πολλά χρόνια ευρισκόμενο σε νάρκη πρόγραμμα διαπλανητικής εξερεύνησης. Το Phobos-Grunt διαθέτει 50 kg επιστημονικών διατάξεων για τη μελέτη του Φόβου. Το σκάφος θα φτάσει στον Άρη τον Οκτώβριο του 2012 και θα τεθεί σε μια περίπλοκη τροχιά η οποία θα του επιτρέψει να προσεδαφιστεί την άνοιξη του 2013. Η κάψουλα επαναφοράς του δείγματος αναμένεται να φτάσει στη Γη το καλοκαίρι του 2014. Αν όλα πάνε καλά, το πολυπόθητο έπαθλο θα είναι 200 γραμμάρια «εξωγήινου χώματος» το οποίο θα προσεδαφιστεί στο Καζαχστάν μέσα σε ειδική κάψουλα.\nΗ “επιστροφή” των “Αρειοναυτών” στη Γη. Πηγή: telegraph.co.uk/video\nΕπέστρεψαν στη Γη οι “Αρειοναύτες”\nΚαι ενώ ο ρωσικός βολιστήρας ξεκινά για τον Άρη, ένα διεθνές πλήρωμα ολοκλήρωσε την πρώτη εικονική αποστολή στον Κόκκινο Πλανήτη. Έξι εθελοντές που είχαν κλειστεί σε ειδικές εγκαταστάσεις που προσομοίωναν το ταξίδι στον Άρη, την προσεδάφιση και την επιστροφή, ολοκλήρωσαν την «αποστολή» Mars 500 μετά από 17 μήνες απομόνωσης. Η αποστολή ξεκίνησε πριν από 520 ημέρες, στις 3 Ιουνίου 2010 στις εγκαταστάσεις του Ινστιτούτου Βιοϊατρικών Προβλημάτων στη Μόσχα. Το εξαμελές «πλήρωμα» επέβαινε στο εικονικό «διαστημόπλοιο» και ακολούθησε πιστά τις διαδικασίες μιας πραγματικής αποστολής: πτήση στον Άρη, είσοδος σε τροχιά, προσεδάφιση, εξερεύνηση της επιφάνειας, άνοδος σε τροχιά, πτήση επιστροφής και άφιξη στη Γη. Στη διάρκεια της «πτήσης» πραγματοποιήθηκαν πάνω από 100 πειράματα σχετικά με τα προβλήματα μακροχρόνιων αποστολών στο βαθύ διάστημα. Για να προσομοιωθούν καλύτερα οι συνθήκες, οι επικοινωνίες του πληρώματος με τον έλεγχο αποστολής καθυστερούσαν επίτηδες ώστε να μιμηθούν την φυσική καθυστέρηση των σημάτων που οφείλεται στις μεγάλες διαπλανητικές αποστάσεις. Οι υπεύθυνοι της «αποστολής» λένε ότι το πλήρωμα (αποτελούμενο από 3 Ρώσους, έναν Κινέζο και 2 Ευρωπαίους) τα πήγε πολύ καλά και ότι διατήρησε το ομαδικό του πνεύμα παρά τις αντίξοες συνθήκες της απομόνωσης. Ωστόσο παρά τη δημοσιότητα που δόθηκε στο συμβάν, μια πραγματική επανδρωμένη αποστολή στον Κόκκινο Πλανήτη είναι μια πάρα πολύ μακρινή προοπτική. Αιτία το τεράστιο κόστος (σχεδόν μισο τρις δολάρια, σημαντικά μεγαλύτερο από το ελληνικό χρέος!) αλλά και η γενικότερη παράλυση της θέλησης για σημαντικούς διαστημικούς άθλους. Αρκεί να επισημάνουμε ότι στα τέλη της δεκαετίας του 1960, στο αποκορύφωμα του πυρετού της «κούρσας του διαστήματος», η πρώτη επανδρωμένη πτήση στον Άρη σχεδιαζόταν για τα μέσα της δεκαετίας του 1980!\nΤο trailer του φανταστικού «ντοκιμαντέρ» Taikonauts (2007) με θέμα την πρώτη κινεζική επανδρωμένη προσσελήνωση. Πηγή: www.taikonauts-film.com\nΤα φιλόδοξα σχέδια της Κίνας\nΩστόσο, παρότι Αμερική και Ρωσία μπορεί να αδιαφορούν, η νεοφερμένη στη διαστημική αρένα Κίνα, η οποία αποσκοπεί σε σημαντικά οφέλη «πρεστίζ» από την συμμετοχή στην αποστολή Phobos-Grunt, φιλοδοξεί να αναπτύξει γοργά τη διαστημική της βιομηχανία. Στον απόηχο της επιτυχημένης σύνδεσης του Shenzhou-8 με το Tiangong-1, με αποτέλεσμα τη δημιουργία του πυρήνα του κινεζικού διαστημικού σταθμού, ανακοινώθηκε πως η χώρα σκοπεύει να εκτοξεύσει 10-20 διαστημόπλοια μέσα στα επόμενα δέκα χρόνια. Σύμφωνα με κάποιες πηγές, οι δαπάνες για το πρόγραμμα αυτό αναμένεται να ανέλθουν σε $47 δισεκ. ποσό που υπολείπεται κατά πολύ του αμερικανικού διαστημικού προϋπολογισμού της αντίστοιχης χρονικής περιόδου, αλλά το οποίο είναι σημαντικό. Ήδη υπάρχει διεθνής ζήτηση για κινεζικές διαστημικές υπηρεσίες, όπως πχ εκτόξευση δορυφόρων. Η διαστημική υποδομή έχει συμπεριληφθεί στις στρατηγικές νέες βιομηχανίες τις οποίες η κινεζική κυβέρνηση θα ενισχύσει ιδιαίτερα την επόμενη πενταετία. Όσον αφορά το επανδρωμένο της πρόγραμμα, αυτό εξελίσσεται σε τρεις φάσεις. Στην πρώτη, ο αστροναύτης Yang Liwei έγινε ο πρώτος Κινέζος στο διάστημα με το Shenzhou-5 το 2003. Στην ίδια φάση, δυο αστροναύτες έκαναν διαστημικό περίπατο στην αποστολή Shenzhou-7 Το 2008. Τώρα, στην δεύτερη φάση, η Κίνα εστιάζει την προσοχή της στις διαστημικές συζεύξεις –κάτι που πραγματοποιήθηκε την περασμένη βδομάδα με την σύνδεση Shenzhou-8 και Tiangong-1. Η φάση αυτή θα ολοκληρωθεί όταν η Κίνα εδραιώσει το διαστημικό της σταθμό γύρω στα 2016 με επισκέψεις αστροναυτών. Στην τρίτη φάση η Κίνα σχεδιάζει να αναπτύξει και να εκτοξεύσει πολλαπλά διαστημικά οχήματα με στόχο την συναρμολόγηση ενός επανδρωμένου σταθμού μάζας 60 τόνων ως το 2020. Από εκεί και ύστερα το μέλλον είναι άδηλο -ακόμα.\nΗ φάση στην οποία το «βαρυτικό τρακτέρ» εκτρέπει ανεπαίσθητα έναν υποθετικό απειλητικό αστεροειδή.\nΠροστατεύοντας τη Γη από “αδέσποτους” αστεροειδείς\nΟι γήινοι μπορεί να εξερευνούν και εκμεταλλεύονται το διάστημα, αλλά ίσως κάποια στιγμή χρειαστεί να χρησιμοποιήσουν τη «διαστημική γνώση» τους για να υπερασπίσουν τη Γη. Όχι αναγκαστικά από εισβολή… εξωγήινων, αλλά από αδέσποτες μπίλιες του κοσμικού μπιλιάρδου. Η χτεσινή διέλευση του αστεροειδούς 2005 YU55 από τη γειτονιά της Γης (βλ. και το προηγούμενο Space News Report – https://techblog.gr/spacenews/space-news-report-02-11-2011/) υπενθύμισε τους κινδύνους που ενέχουν τέτοιες προσεγγίσεις. Ο αστεροειδής είχε το μέγεθος του Λυκαβηττού και πέρασε σε απόσταση μικρότερη από εκείνη της Σελήνης. Ο YU55 δεν μπορούσε φυσικά να απειλήσει τη Γη, αλλά στο μέλλον ίσως δεν σταθούμε τόσο τυχεροί. Η γεωλογική ιστορία του πλανήτη μας δείχνει ότι τέτοιες καταστροφικές πτώσεις έχουν συμβεί ουκ ολίγες φορές. Μια από αυτές μάλιστα θεωρείται ότι υπήρξε η αιτία για την εξαφάνιση των δεινοσαύρων πριν 65 εκατομμύρια χρόνια. Οι δεινόσαυροι βέβαια μπορεί να μην ήξεραν τι τους περίμενε, ο άνθρωπος όμως ξέρει. Και ακόμα περισσότερο, ίσως διαθέτει και τα μέσα για αποτρέψει ένα τέτοιο γεγονός που θα σήμαινε την εξαφάνιση του πολιτισμού, αλλά και του ίδιου του ανθρώπου. Προς το παρόν η NASA χαρτογραφεί τους δυνητικά επικίνδυνους αστεροειδείς, αλλά θα πρέπει να υπάρξει ένα αποτελεσματικό σχέδιο δράσης αν ανακαλυφθεί πως κάποιος από αυτούς κατευθύνεται προς τη Γη. Όχι αναγκαστικά με λύσεις σαν κι αυτές που έχουμε δει σε ταινίες όπως το Armageddon –δηλαδή βομβαρδισμό με πυρηνικά. Υπάρχουν και πιο ήπιες μέθοδοι, όπως το «βαρυτικό τρακτέρ»: ένα ρομποτικό σκάφος πλησιάζει έναν απειλητικό αστεροειδή και ταξιδεύει μαζί του. Η ανεπαίσθητη βαρυτική έλξη του σκάφους θα επηρεάσει την τροχιά του αστεροειδούς σε βάθος χρόνου, κι έτσι θα τον εκτρέψει σε ακίνδυνη τροχιά. Αρκεί βέβαια το «απειλητικό βουνό» να έχει ανιχνευθεί αρκετά χρόνια πριν…\nΚαλλιτεχνική περιπλάνηση σε τοπία πλανητών και εξωπλανητών.\nΤα Φώτα της (εξωγήινης) Πόλης\nΠέρα όμως από τους κινδύνους του διαστήματος, υπάρχουν και πιο συναρπαστικές προοπτικές, όπως η έρευνα για εξωγήινους. Μέχρι τώρα οι αστρονόμοι έψαχναν τους ουρανούς για πιθανά ραδιοσήματα και υπερβραχείς παλμούς laser. Όμως σε μια νέα εργασία, οι αστρονόμοι Avi Loeb (Κέντρο Αστροφυσικής Harvard-Smithsonian) και Edwin Turner (Πανεπιστήμιο Princeton) προτείνουν μια νέα τεχνική: έρευνα για τα φώτα των πόλεων των εξωγήινων! Αυτό βέβαια προϋποθέτει ότι οι εξωγήινοι διαθέτουν πόλεις και τεχνητό φωτισμό. Οι δυο αστρονόμοι θεωρούν ότι κάτι τέτοιο είναι λογικό επειδή –κατά τη γνώμη τους- κάθε ευφυής ζωή που αναπτύχθηκε χάρη στο φως του κοντινού της άστρου-ήλιου μάλλον θα διαθέτει και τεχνητό φωτισμό τις ώρες της νύχτας. Όμως ακόμα και αν είναι έτσι, πόσο πιθανό θα ήταν να εντοπιστεί το φως μιας πόλης σε έναν μακρινό πλανήτη, όταν καλά-καλά δεν μπορούμε να δούμε καθαρά αυτούς τους πλανήτες; Ίσως να μην είναι τόσο δύσκολο όσο φαίνεται. Απλώς, το τεχνητό φως θα πρέπει να διαχωριστεί από τη λάμψη του άστρου-ήλιου του πλανήτη –κι αυτό μπορεί να γίνει ερευνώντας για μεταβολές του φωτός ενός εξωπλανήτη καθώς κινείται γύρω από τον ήλιο του. Ενώ κινείται, εμφανίζει φάσεις παρόμοιες με εκείνες της Σελήνης. Όταν είναι στη σκοτεινή του φάση, το νυχτερινό ημισφαίριο θα φαίνεται φωτεινότερο από το ημερήσιο. Αυτό προϋποθέτει βέβαια όργανα ακριβείας που θα μετρήσουν την απειροελάχιστη –αλλά χαρακτηριστική- διακύμανση του φωτός. Ο Loeb και Turner υπολογίζουν ότι τα καλύτερα υπάρχοντα τηλεσκόπια θα μπορούσαν να διακρίνουν το φως που παράγει μια μητρόπολη στο μέγεθος του Τόκιο από απόσταση ίση με εκείνη του Πλούτωνα. Η νέα αυτή μέθοδος έχει όμως πολύ δρόμο να διανύσει ακόμα.\nΤο κείμενο κατατοπιστικό και γλαφυρό, αλλά αυτό που κλέβει την παράσταση είναι τα βιντεάκια, ειδικά της προσομοίωσης των Κινέζων στο Φεγγάρι και αυτό με τους Εξωπλανήτες!\nΦίλε Κώστα, σε ευχαριστώ για τα καλά σου λόγια. Στο youtube υπάρχει πραγματικός πακτωλός απο video σχεδόν πάνω σε κάθε θέμα, οπότε είναι ζήτημα ψαξίματος.\nΠάρα πολύ όμορφο το κείμενο, όπως εξάλλου και κάθε φορά. Με αφορμή αυτό που έγινε πριν από λίγες μέρες και το αναφέρετε θέλω να ρωτήσω πόσες πιθανότητες έχει η γη στο μέλλον να χτυπηθεί από κάποιο “αδέσποτο” αστεροειδή. Πρέπει να ανησυχούμε; Σας ευχαριστώ πολύ.\nΑυτή τη στιγμή έχουν “χαρτογραφηθεί” οι τροχιές των πιο επικίνδυνων τέτοιων σωμάτων συνεπώς ξέρουμε ότι δεν κινδυνεύουμε άμεσα. Ομως “ξεφεύγουν” τα μικρότερα, τα οποία παρόλα αυτά μπορούν να προκαλέσουν μεγάλες καταστροφές. Ωστόσο υπάρχουν πολύ περισσότεροι λόγοι ανησυχίας για ένα σωρό άλλα καθημερινά πράγματα, παρά για πτώση αστεροειδούς!


#ID 1423 Χαλκιδική Αγροτεμάχιο Αριστοτέλη\nΜοναδικό αγροτεμάχιο με έκταση 22000 τ.μ.. άρτιο οικοδομήσιμο / ιδανικό για ξενοδοχεία . Βρίσκεται εκτός σχεδίου, σε ένα πολύ όμορφο σημείο στο Δήμο Αριστοτέλη στη μαγευτική Χαλκιδική. Βρίσκεται σε περπατήσιμη απόσταση από την θάλασσα. Διαθέτει εκπληκτική θέα στη θάλασσα. Η απόσταση από το κέντρο του χωρίου είναι 5.7 .χλμ και ο προσανατολισμός είναι ανατολικός.


Οι ευκαιρίες εκπαίδευσης είναι σημαντικές για την απόδοση και την ευεξία των εργαζομένων.\nΤα καλύτερα αποτελέσματα σε ό,τι αφορά την απόδοση της εταιρείας και την ευεξία στον εργασιακό χώρο επιτυγχάνονται σε εταιρείες όπου η εκπαίδευση θεωρείται πολύτιμη, σύμφωνα με την έρευνα European Company Survey 2019 από το Eurofound και το Cedefop. Η έρευνα, επίσης, αποκαλύπτει ότι οι επιχειρήσεις τα πηγαίνουν πολύ καλύτερα όταν η ευθύνη για την αξιοποίηση και την ανάπτυξη των δεξιοτήτων μοιράζεται ανοιχτά μεταξύ εργοδότη και εργαζομένων.\nΣύμφωνα με τα ευρήματα, σχεδόν όλοι οι managers (96%) συμφωνούν ότι η εκπαίδευση είναι σημαντική για να κάνουν οι εργαζόμενοι τη δουλειά τους και οι περισσότεροι εργασιακοί χώροι στην Ε.Ε προσφέρουν κάποιου είδους εκπαίδευση, αν και μόνο το 9% προσφέρει ολοκληρωμένη εκπαίδευση και ευκαιρίες επιμόρφωσης στους περισσότερους εργαζομένους του.\nΣε γενικές γραμμές, η έρευνα δείχνει ότι οι εταιρείες μπορούν να διαμορφώσουν τις πρακτικές τους για να πετύχουν τα αποτελέσματα που ωφελούν τόσο τους εργαζομένους, όσο και τον εργοδότη. ΟΙ επιχειρήσεις μπορούν να ενισχύσουν την απόδοση, ενώ παράλληλα βελτιώνουν την ποιότητα της εργασίας μέσω δυνατοτήτων επιμόρφωσης, αυξάνοντας την αυτονομία και την ελευθερία των εργαζομένων. Εστιάζοντας στις δεξιότητες, τα ευρήματα επιβεβαιώνουν πόσο σημαντική είναι η εκπαίδευση για να επιτευχθούν τα θετικά αποτελέσματα στο γραφείο. Τα αποτελέσματα, επίσης, δείχνουν ότι 71% των εργαζομένων στην Ε.Ε έχουν τις κατάλληλες δεξιότητες για τη θέση τους, 16% έχουν περισσότερες και 13% λιγότερες. Την ίδια στιγμή, περισσότερο από τα ¾ των εταιρειών αναφέρουν ότι δυσκολεύονται να βρουν υποψηφίους με τις απαιτούμενες δεξιότητες (26% δυσκολεύονται πολύ και 51% αρκετά).\nΟι εταιρείες που έχουν ολοκληρώσει τον ψηφιακό τους μετασχηματισμό αποδίδουν καλύτερα και επιτυγχάνουν καλύτερα αποτελέσματα στον τομέα της ευεξίας, συγκριτικά με άλλες και τα ευρήματα της έρευνας δείχνουν ένα θετικό συσχετισμό ανάμεσα στον ψηφιακό μετασχηματισμό και την καινοτομία και την προσέγγιση της εταιρείας στην ανάπτυξη δεξιοτήτων. Οι εταιρείες που προσφέρουν ολοκληρωμένες δυνατότητες επιμόρφωσης και κατάρτισης είναι αυτές που είναι τεχνολογικά προηγμένες και καινοτόμες.


Ο Χουλκ είναι ο σκύλος του Μέσι και είναι μεγαλύτερος από τον ίδιο τον Μέσι (Photos) - Ταραντος\nHome Παράξενα Ο Χουλκ είναι ο σκύλος του Μέσι και είναι μεγαλύτερος από τον ίδιο τον Μέσι (Photos)\nΟ Χουλκ είναι ο σκύλος του Μέσι και είναι μεγαλύτερος από τον ίδιο τον Μέσι (Photos)\nElpida - 12:13 μ.μ.\nΟ Χούλκ δεν είναι κάποιος πράσινος φανταστικός υπερήρωας. Ο Χουλκ είναι ένα καφετί σκυλί, το οποίο όμως σε διαστάσεις είναι τεράστιο. Είναι το σκυλί του Λιονέλ Μέσι, το οποίο λατρεύει και όποτε βρίσκει ελεύθερο χρόνο παίζει μαζί του, ο Μέσι και τα παιδιά του.\nΒέβαια το σκυλί είναι τεράστιο. Στην κυριολεξία. Το κεφάλι του για παράδειγμα είναι μεγαλύτερο από το κεφάλι του Μέσι. Και αφού η Μπαρτσελόνα κατέκτησε το πρωτάθλημα ο Λιονέλ βρήκε το χρόνο να παίξει λίγο με το σκυλί του.


Το χαμένο είδωλο της Σλοβακίας | Euro 2016 & Real Madrid | gazzetta.gr\nΠέμπτη, 23 Ιουνίου 2016 - 11:30\nΤο χαμένο είδωλο της Σλοβακίας\nΗ Σλοβακία συνεχίζει στο Εuro 2016, όμως η 23η Ιουνίου είναι μέρα πένθους για το ποδόσφαιρο της χώρας. ο Θάνος Σαρρής γράφει από το Παρίσι για την τραγική περίπτωση του Πίτερ Ντουμπόβσκι, ο οποίος εμπνέει τους συμπατριώτες του.\nΟ Μάρεκ Χάμσικ και οι «γνωστοί» μας Μίροσλαβ Στοχ και Ρόμπερτ Μακ έχουν αναδειχθεί στο παρελθόν καλύτεροι παίκτες της χρονιάς στη Σλοβακία. Ειδικά ο μέσος της Νάπολι θεωρείται ο μεγάλος ηγέτης αυτής της φουρνιάς, ο άνθρωπος που συνέδεσε το όνομά του με την παρθενική παρουσία της χώρας σε Μουντιάλ, το 2010, καθώς και με τη φετινή πρόκριση στο Εuro. Ρωτώντας του Σλοβάκους όμως για τον ποδοσφαιριστή που έχουν περισσότερο στη συνείδησή τους ως το μεγαλύτερο ταλέντο που γέννησε η χώρα, θα σου πουν πιθανότατα τον Πίτερ Ντουμπόβσκι. Οι προαναφερθέντες παίκτς, έχουν στο σπίτι τους κάτι για να τους το θυμίζει. Το βραβείο που κέρδισαν έχει το όνομα του αδικοχαμένου συμπατριώτη τους και μια φανέλα της εθνικής με το όνομά του.\nΟ «Ντούμπακ» έδειξε από μικρός που μπορεί να φτάσει. Ήδη στα 17 του έπαιζε βασικός στην πρώτη ομάδα της Σλόβαν. Έγινε διεθνής δύο χρόνια αργότερα, στην τότε ομάδα της Τσεχοσλοβακίας. Δεκαράκι με εκπληκτική τεχνική, διορατικότητα και ικανότητα να κάνει... πλάκα στις αντίπαλες άμυνες. Το 1982, σε ηλικία 20 ετών, σκόραρε 27 φορές για να οδηγήσει τη Σλόβαν στο πρωτάθλημα. Ένα χρόνο αργότερα, στην τελευταία λίγκα πριν τη διάλυση της Τσεχοσλοβακίας, βρήκε δίχτυα 24 φορές και πήρε τον τίτλο του παίκτη της χρονιάς. Ήταν σαφές πια ότι το ταλέντο του είχε ξεπεράσει τα σύνορα της Ανατολικής Ευρώπης. «Ο Πίτερ ήταν γεννημένος ποδοσφαιριστής. Είχε χάρισμα από τον Θεό. Είναι ένα από τα μεγαλύτερα ταλέντα που έχει βγάλει ποτέ η Σλοβακία», λέει στους Times, οι οποίοι πρόσφατα ασχολήθηκαν με την περίπτωσή του, ο Ντούσαν Γκάλις, πρώην προπονητής του Ντουμπόβσκι στην Σλόβαν.\nΟ Φαν Χάαλ τον ξεχώρισε και κινήθηκε για να τον αποκτήσει στον Άγιαξ. Το ίδιο έκανε κα η Ρεάλ Οβιέδο, η οποία τότε έπαιζε στην πρώτη κατηγορία της Ισπανίας. Όμως από τη στιγμή που η Ρεάλ Μαδρίτης μπήκε στο παιχνίδι της απόκτησής του δεν υπήρχε άλλος δρόμος πέραν του Μπερναμπέου. Στη «βασίλισσα» έμεινε από το 1993 μέχρι το 1995, όμως δεν κατάφερε να καθιερωθεί. Την πρώτη του χρονιά έκανε 26 εμφανίσεις, αλλά στη συνέχεια ο Χόρχε Βαλντάνο τον έβαλε στον «πάγο». Τελικά, έστω και με καθυστέρηση δύο ετών, ο Σλοβάκος πήγε στην ομάδα που τον ήθελε περισσότερο από το ξεκίνημα. Τη Ρεάλ Οβιέδο.\nΕκεί, έκανε μια γεμάτη πενταετία. Δεν έβρισκε δίχτυα με τη συχνότητα που το έκανε στην πατρίδα του, όμως ξεδίπλωσε το δημιουργικό του χάρισμα και όλοι στην ομάδα τον λάτρεψαν. Του έδωσαν το παρατσούκλι furia. Θυμός, οργή, μανία. Ο Εστέμπαν Αντρές Σουάρες, ο οποίος ακόμα και σήμερα στα 40 του αγωνίζεται στην Οβιέδο, θυμάται το γιατί, μιλώντας στους Άγγλους: «Το ισπανικό ποδόσφαιρο τότε δεν ήταν όπως τώρα. Ήταν γεμάτο επιθετικότητα, μάχες και οργή. Γι' αυτό του δώσαμε αυτό το παρατσούκλι, επειδή ήταν το ακριβώς αντίθετο. Είχε τόσο μεγάλη ποιότητα που μπορούσε να αλλάξει ένα παιχνίδι μόνος του, όποτε ήθελε. Ήταν ο καλύτερος που είχαμε. Η ομάδα περιστρεφόταν γύρω του. Ηταν ένα είδωλο εδώ».\nΟ τότε επιθετικός της Μπέτις, Όλι, είχε τονίσει πως: «Ο Πίτερ και ο Προσινέτσκι είναι οι δύο πιο τεχνικά προικισμένοι ποδοσφαιριστές που έχω γνωρίσει», ενώ είναι χαρακτηριστικό ότι το ιταλικό περιοδικό Guerin Sportivo τον είχε συμπεριλάβει το 1993 στη λίστα με τους καλύτερους νέους παίκτες στην Ευρώπη, μαζί με τον Ράιαν Γκιγκς, τον Μαρκ Όφερμαρς, τον Ντεμέτριο Αλμπερτίνι και αρκετούς ακόμα που έκαναν τεράστιες καριέρες.\nΤο 2000 είχε καθιερωθεί και στην εθνική ομάδα της Σλοβακίας, της οποίας ήταν πρώτος σκόρερ μέχρι να του σπάσει το ρεκόρ ο Σζίλαρντ Νέμεθ. Ήταν 28 χρονών και τα πιο ώριμα ποδοσφαιρικά χρόνια του ήταν μπροστά του, αν και την περίοδο εκείνη η άφιξη του Ράντομιρ Άντιτς και η επιθυμία του να πάρει έναν μεσοεπιθετικό (είχε ακουστεί και το όνομα του Τσιάρτα) έκαναν τα σενάρια για το μέλλον του να ποικίλουν. To τελευταίο του γκολ είχε μπει στο Βαγιέκας, κρατώντας την ομάδα του στην κατηγορία.\nΤο καλοκαίρι εκείνο αποφάσισε να επισκεφτεί ένα προορισμό που για καιρό του είχε τραβήξει το ενδιαφέρον. Την Ταϊλάνδη και τους καταρράκτες του Κο Σαμούι. Η προγραμματισμένη επίσκεψη της Εθνικής στις ΗΠΑ την πρώτη βδομάδα του Ιουλίου τον έκανε να αλλάξει ημερομηνία διακοπών. Ταξίδεψε μαζί με την αρραβωνιαστικιά του, τον αδερφό του και την κοπέλα του. Προσπαθώντας να βγάλει φωτογραφίες από τον καταρράκτη, έπεσε από ύψος 20 μέτρων. Ήταν δύσκολη η γρήγορη μεταφορά του στο νοσοκομείο, ενώ είχε χάσει πολύ αίμα και είχε πολλά κατάγματα. Όπως διαβάζουμε στην El Pais της 24ης Ιουνίου του 2000 καταγεγραμμένη ώρα θανάτου ήταν στις 5.30 το πρωί. Μέχρι εκείνη την ώρα πάλεψε στο νοσοκομείο. Δεν τα κατάφερε όμως. Οι ώρες που είχαν περάσει μέχρι τη διακομιδή έκαναν την ανάνηψη σχεδόν αδύνατη.\nH είδηση του θανάτου σκόρπισε οδύνη σε όλο τον κόσμο του ποδοσφαίρου, από την Ισπανία μέχρι την Σλοβακία. Ονειρευόταν να παίξει έναν αγώνα με τη φανέλα της δεύτερης απέναντι στην πρώτη, στο γήπεδο της αγαπημένης του Οβιέδο, στην οποία ακόμα πιστεύουν πως ο υποβιβασμός τους την επόμενη χρονιά είχε να κάνει με το σοκ που ποτέ δεν ξεπεράστηκε. Στη Σλοβακία, οι ιστορίες γύρω από την ικανότητά του από εκείνους που τον είδαν να παίζει διαιωνίζουν το μύθο του και εμπνέουν τους συμπατριώτες του για το ταλέντο που μπορεί να βγάλει το ποδόσφαιρο της χώρας...


Η ξινίλα της Ευγενίας στους ΚαραμεροΧαριτάτους! | κοσμικα , τηλεοπτικα νεα | womenonly.gr\nΗ ξινίλα της Ευγενίας στους ΚαραμεροΧαριτάτους!\nΠαίζει αυτή η φορά να είναι η πρώτη που δεν είδαμε την «μπουμπούκα» ενθουσιασμένη για τηλεοπτικό της εγχείρημα. Μέχρι πρόσφατα ο, τι κι αν της έδιναν ή την έβαζαν να κάνει, η Μανωλίοδυ ήτο μέσα στον ενθουσιασμό\nΚι επίσημα έγινε η... συγχώνευση Ευγενίας Μανωλίδου με ΚαραμεροΧαριτάτους και το πρωί της Τρίτης το δίδυμο του ΑΝΤ1 υποδέχθηκε μετά Βαΐων και Κλάδων τη νέα τους συνεργάτιδα. Κι αν Γιώργος Καραμέρος και Σπύρος Χαριτάτος έδειξαν έναν άλφα ενθουσιασμό για τον ερχομό της, φευ, δεν μπορούμε να πούμε το ίδιο για την Ευγενία.\nΠαίζει αυτή η φορά να είναι η πρώτη που δεν είδαμε την «μπουμπούκα» ενθουσιασμένη για τηλεοπτικό της εγχείρημα. Μέχρι πρόσφατα ο, τι κι αν της έδιναν ή την έβαζαν να κάνει, η Μανωλίδου ήτο μέσα στον ενθουσιασμό, αρκεί να ήταν... τηλεοπτικό! Τώρα, όμως, φαίνεται ότι η «συγχώνευση» με τους Καραμεροχαριτατους και το «κόψιμο» του Dancing daily από την απογευματινή ζώνη, δεν της έκατσαν καλά. Κι εδώ που τα λέμε, δεν είναι και λίγο εκεί που είσαι αφέντρα μίας εκπομπής να γίνεσαι... ένθετο σε άλλη.\nΔεν χωνεύεται εύκολα η άτιμη η ιδέα και της Ευγενίας η «συγχώνευση» της έκατσε πιο βαριά και από τα γαρδουμπάκια την Ανάσταση. Και για του λόγου το αληθές, στο καλωσόρισμα από τους Καραμεροχαριτάτους, φρόντισε να πετάξει την ατάκα της: «Ευχαριστώ για την προσωρινή, επαναλαμβάνω προσωρινή φιλοξενία στην εκπομπή σας». Η Μανωλίδου θέλησε να μας δείξει ότι μόνο τυχαία δεν το είπε, αλλά έλα που ήρθε ο Καραμέρος και την ξενέρωσε την γυναίκα: «Ουδέν μονιμότερον του προσωρινού» της είπε και ήρθε το προσωπάκι της και χλόμιασε, διότι βλέπεις, αυτό δεν το είχε σκεφτεί.\n«Βρε Γιώργο» είπε με μία σχετική απογοήτευση, αλλά τι βρε Γιώργο; Η αλήθεια να λέγεται. Αν και είναι αλήθεια, ότι το «προσωρινό» λίγο μας προβλημάτισε. Πρόκειται για προσωρινή φιλοξενία ή έχει δίκιο ο Καραμέρος; Θα δείξει σύντομα. Πάντως, το dancing daily, μετά από απαίτηση του δίδυμου έγινε... Dancing καθημερινό! Για να μην ξεχνιόμαστε ποιος κάνει κουμάντο στην εκπομπή. Πάντως, όσο κι αν κρατήσει η «συγχώνευση» ένα είναι σίγουρο... θα γελάσουμε πολύ!


Έχει δευτερογενή. καρκίνο μαστού. Πώς μπορώ. να την στηρίξω - PDF\nΈχει δευτερογενή. καρκίνο μαστού. Πώς μπορώ. να την στηρίξω\nDownload "Έχει δευτερογενή. καρκίνο μαστού. Πώς μπορώ. να την στηρίξω"\n1 Έχει δευτερογενή καρκίνο μαστού Πώς μπορώ να την στηρίξω\n2 Europa Donna Η Ευρωπαϊκή Ομοσπονδία για τον Καρκίνο του Μαστού είναι ένας ανεξάρτητος μη κερδοσκοπικός οργανισμός που τα μέλη του αποτελούν συνεργαζόμενες ομάδες απ όλη την Ευρώπη. Η Ομοσπονδία λειτουργεί για τη σωστή ενημέρωση και διαφώτιση για τον καρκίνο του μαστού και για να κινητοποιεί τις γυναίκες της Ευρώπης, στο να επιδιώκουν καλύτερη εκπαίδευση για τον καρκίνο του μαστού, κατάλληλα προγράμματα πληθυσμιακού ελέγχου, την καλύτερη δυνατή θεραπεία και φροντίδα και μεγαλύτερη χρηματοδότηση για έρευνα. Η Europa Donna, αντιπροσωπεύει τα συμφέροντα των γυναικών της Ευρώπης σε σχέση με τον καρκίνο του μαστού προς τις Τοπικές και τις Εθνικές Αρχές, καθώς και προς τα Ιδρύματα της Ευρωπαϊκής Ένωσης. Δέκα στόχοι της Europa Donna Κύπρου: 1. Η σωστή ενημέρωση και διαφώτιση του κοινού σε θέματα πρόληψης και έγκαιρης διάγνωσης του καρκίνου του μαστού. 2. Η ευαισθητοποίηση και ενεργοποίηση των γυναικών σε θέματα έγκαιρης διάγνωσης της ασθένειας. 3. Η εισαγωγή προγραμμάτων πληθυσμιακού ελέγχου για πρόληψη και έγκαιρη διάγνωση. 4. Η εξασφάλιση άριστης ποιότητας ιατρικών και άλλων θεραπευτικών υπηρεσιών από τον κρατικό και ιδιωτικό τομέα για όλες τις γυναίκες. 5. Ο ποιοτικός έλεγχος του ιατρικού εξοπλισμού σε τακτά χρονικά διαστήματα. 6. Η ευαισθητοποίηση και ενεργοποίηση των θεραπευτών για επιμόρφωσή τους στις σύγχρονες μεθόδους διάγνωσης και θεραπείας. 7. Η διασφάλιση του δικαιώματος του ασθενή για δεύτερη ιατρική γνώμη. 8. Η προώθηση και οικονομική ενίσχυση από το κράτος της επιστημονικής έρευνας για τον καρκίνο του μαστού. 9. Η διασφάλιση πλήρους ενημέρωσης των γυναικών για τις προτεινόμενες θεραπευτικές επιλογές, συμπεριλαμβανομένων της συμμετοχής σε ερευνητικό πρόγραμμα θεραπείας, του δικαιώματος για δεύτερη ιατρική γνώμη και της συμμετοχής τους σε κλινικές δοκιμές. 10. Η αναγνώριση καλής ιατρικής πρακτικής και προώθηση της ανάπτυξής της.\n3 Περιεχόμενα Τι είναι ο δευτερογενής καρκίνος του μαστού; Διαχείριση των συναισθημάτων Πώς μπορώ να τη στηρίξω; Συναισθηματική στήριξη Πρακτική στήριξη Τι δεν είναι χρήσιμο Ιδιαίτερα για τους συντρόφους Στήριξη και πληροφόρηση για τους συνεργάτες, την οικογένεια και τους φίλους Πού να αναζητήσετε στήριξη για εσάς\n4 Τι είναι ο δευτερογενής καρκίνος του μαστού; Θέλω σεβασμό, κατανόηση και υποστήριξη. Δευτερογενής καρκίνος μαστού είναι ένας όρος που χρησιμοποιείται για να περιγράψει τον καρκίνο, ο οποίος έκανε μετάσταση από τον αρχικό όγκο στο μαστό μέσω της κυκλοφορίας του αίματος ή του λεμφικού συστήματος και ξεκίνησε να αναπτύσσεται σε όργανα ή ιστούς σε άλλα μέρη του σώματος. Δευτερογενής καρκίνος του μαστού, δευτερογενείς όγκοι, μεταστατική ασθένεια, δευτερογενής και προχωρημένου σταδίου καρκίνος του μαστού είναι διαφορετικοί τρόποι για να πούμε το ίδιο πράγμα. Ο αρχικός καρκίνος του μαστού είναι γνωστός ως πρωτογενής ή πρώιμος καρκίνος του μαστού. Εάν ο καρκίνος του μαστού κάνει μετάσταση, το πιο πιθανό είναι να γίνει στα κόκκαλα, στο συκώτι ή στους πνεύμονες και κάποιες φορές στον εγκέφαλο ή σε άλλα μέρη του σώματος. Μπορεί να προσβάλει μια ή περισσότερες περιοχές ταυτόχρονα. Ακόμα και η καλύτερη θεραπεία για τον πρώιμο καρκίνο του μαστού δεν αφαιρεί πάντα κάθε καρκινικό κύτταρο. Πολύ συχνά, ο δευτερογενής καρκίνος του μαστού αναπτύσσεται από κύτταρα που δεν αφαιρέθηκαν. Άλλες φορές, τα καρκινικά κύτταρα αρχίζουν να ταξιδεύουν στο σώμα πριν ο όγκος εντοπιστεί και αντιμετωπιστεί. Σε αυτή την περίπτωση, εάν είναι ήδη αρκετά μεγάλος ώστε να εντοπιστεί με σάρωση, ο δευτερογενής καρκίνος του μαστού μπορεί να διαγνωστεί ταυτόχρονα με τον πρωτογενή. 2\n5 Δεν θέλω οίκτο. Θέλω σεβασμό, κατανόηση και στήριξη, ενθάρρυνση να συνεχίσω τη ζωή μου όσο πιο φυσιολογικά γίνεται. ΑΓΓΕΛΑ Κάποιες φορές, πιο σπάνια, ο δευτερογενής όγκος εντοπίζεται και διαγνώσκεται πρώτος. Οι περισσότερες γυναίκες που διαγνώστηκαν με δευτερογενή καρκίνο του μαστού είχαν ήδη διαγνωστεί με καρκίνο του μαστού στο παρελθόν. Για ένα μικρό αριθμό γυναικών, η διάγνωση του δευτερογενούς καρκίνου του μαστού μπορεί να αποτελεί την πρώτη εμπειρία με καρκίνο. Ούτως ή άλλως, η είδηση ότι κάποιος στο κοντινό σας περιβάλλον έχει δευτερογενή καρκίνο του μαστού είναι συγκλονιστική και είναι δύσκολο να την κατανοήσεις και να τη δεχτείς. Μπορεί να προκαλέσει πολλές συναισθηματικές αντιδράσεις, από δυσπιστία, θυμό έως και φόβο. Πριν από κάποια χρόνια, όταν οι γυναίκες άκουγαν ότι ο καρκίνος του μαστού είχε κάνει μετάσταση σε άλλα μέρη του σώματός τους, πίστευαν ότι δεν τους έμεναν πολλά χρόνια ακόμα να ζήσουν. Σήμερα, με τις βελτιωμένες θεραπείες και την καλύτερη διαχείριση, κάποιες γυναίκες ζουν με δευτερογενή καρκίνο του μαστού για πάρα πολλά χρόνια. Γι αυτές που έχουν την τύχη να ανταποκρίνονται καλά στη θεραπεία, ο δευτερογενής καρκίνος του μαστού μπορεί να αντιμετωπιστεί σαν μια χρόνια ασθένεια, η οποία αναζωπυρώνεται κατά καιρούς αλλά προσφέρει μεγάλες περιόδους καλής φυσικής κατάστασης στο ενδιάμεσο. Οι γυναίκες με δευτερογενή καρκίνο του μαστού έχουν στη διάθεσή τους διάφορες χρόνιες θεραπείες. Αυτές συνήθως περιλαμβάνουν χημειοθεραπεία, ακτινοθεραπεία και ορμονοθεραπεία όπως και άλλους τύπους θεραπείας ανάλογα με το πού βρίσκεται ο καρκίνος και πόσο έχει εξαπλωθεί. Πολλές γυναίκες θα έχουν πολύ μεγάλες περιόδους καλής φυσικής κατάστασης με λίγη ή καθόλου θεραπεία ορισμένες από αυτές για πολλά χρόνια. Άλλες θα φτάσουν σε ένα σημείο που δεν θα υπάρχουν άλλες ενεργές θεραπευτικές επιλογές διαθέσιμες. Η θεραπεία και η φροντίδα που θα λάβουν θα συνίστανται στο να νιώθουν άνετα προς το τέλος της ζωής τους που πλησιάζει. Όταν μια γυναίκα έρθει σε επαφή για πρώτη φορά με τον καρκίνο του μαστού, αυτός θα την ακολουθεί για όλη της τη ζωή και καμιά διαδρομή δεν είναι η ίδια. Η στήριξή σας θα τη βοηθήσει να αντιμετωπίσει τα εμπόδια και να απολαύσει τη ζωή της με ελπίδα και χαρούμενες στιγμές. Διαχείριση των συναισθημάτων Όποια και αν είναι η σχέση σας, πριν αρχίσετε να σκέφτεστε πώς να βοηθήσετε μια γυναίκα του κύκλου σας με δευτερογενή καρκίνο του μαστού, ίσως να θέλετε χρόνο να αφομοιώσετε την πληροφορία και να σκεφτείτε τι σημαίνει για σας. Ίσως να θέλετε να μιλήσετε για τις σκέψεις σας ή για τα συναισθήματά σας σε ένα κοντινό φίλο ή μέλος της οικογένειας. Ο δευτερογενής καρκίνος του μαστού έχει αντίκτυπο σε όλη την οικογένεια και τους φίλους. 3\n6 Πώς μπορώ να τη στηρίξω; Συναισθηματική στήριξη Οι άνθρωποι συνήθως δυσκολεύονται να βρουν τι να πουν ή αισθάνονται αβέβαιοι για το πώς να ανταποκριθούν όταν κάποιος του κοντινού τους περιβάλλοντος έχει καρκίνο. Κάποιοι φοβούνται μήπως πουν κάτι λάθος αλλά πολλές γυναίκες που περνούν αυτή την εμπειρία λένε ότι το χειρότερο πράγμα που μπορεί κάποιος να κάνει για αυτές είναι να τις αποφεύγει. Η καλύτερη προσέγγιση είναι να είσαι απλώς ο εαυτός σου. Ο δευτερογενής καρκίνος του μαστού δημιουργεί προβλήματα αλλά δεν είναι μεταδοτικός. Μετά τη διάγνωσή μου, δημιουργήθηκε ένα τείχος σιωπής γύρω μου και αισθάνθηκα πολύ πιεσμένη να μη μιλήσω για την εμπειρία μου. ΜΑΡΙΑ Μη φοβάστε να μιλήσετε γι αυτό. Είναι κάτι τρομερό αυτό που συμβαίνει, αλλά εάν οι άνθρωποι το αγνοούν αισθάνεσαι χειρότερα, πιο απομονωμένα. ΙΩΑΝΝΑ Όταν αρχικά διαγνώστηκα, ένιωσα ότι οι άνθρωποι με απέφευγαν και αγνοούσαν το γεγονός ότι είχα μια απειλητική για τη ζωή μου ασθένεια. Συνειδητοποίησα ότι μπορεί να είναι άβολο αλλά συχνά χρειάζεσαι να μιλήσεις με κάποιο δικό σου. ΚΑΙΤΗ 4\n7 Η εμπειρία δευτερογενούς καρκίνου του μαστού κάθε γυναίκας είναι μοναδική, όπως και ο τρόπος που ζει με την ασθένεια. Αρχικά θα αντιμετωπίσει κάποιες πολύ δύσκολες συγκινήσεις, προκλητικές αποφάσεις και δύσκολες στιγμές. Οι άνθρωποι λένε τα καταφέρνεις τόσο καλά και είσαι τόσο δυνατή - αλλά αυτό που βλέπουν δεν είναι αυτό που πραγματικά ισχύει. Κατά διαστήματα είμαι τρομοκρατημένη... κάποιες φορές βάζω μια μάσκα. ΓΕΩΡΓΙΑ Προσπαθήστε να καταλάβετε ότι μπορεί να υπάρξουν μέρες (ή ακόμα και ώρες) που αισθάνεται πεσμένη και ευσυγκίνητη (ιδιαίτερα εάν είναι στην εμμηνόπαυση) και εκεί το μόνο ίσως που χρειάζεται είναι μια αγκαλιά. Όταν έχει κέφια και είναι χαρούμενη κάντε το ίδιο και εσείς. ΕΛΕΝΗ Η διάθεση των γυναικών με δευτερογενή καρκίνο του μαστού κυμαίνεται από εξαιρετικά καλή σε πολύ κακή, ανάλογα με τη θεραπεία τους, το στάδιο της ασθένειάς τους και πώς αυτή τις επηρεάζει σωματικά και συναισθηματικά. Θα υπάρξουν κατά πάσα πιθανότητα συγκεκριμένες μέρες μετά από μια θεραπεία, όπως χημειοθεραπεία ή ακτινοβολία, που θα νιώθουν πολύ χειρότερα από άλλες. Επίσης, κάποιες στιγμές της ημέρας μπορεί να είναι καλύτερες από άλλες. Κάποιες γυναίκες μπορεί να έχουν πρωινή ναυτία. Κάποιες άλλες μπορεί να νιώθουν εξουθενωμένες το βράδυ. Θα μπορούσατε να ρωτήσετε εάν υπάρχουν συνήθεις καλές και κακές στιγμές και να προσαρμόσετε την στήριξή σας ανάλογα. Βοηθάει να δείξετε κατανόηση εάν κάτι πρέπει να αλλάξει την τελευταία στιγμή. Προσφέρετε ενθάρρυνση, στήριξη και ακολουθήστε τη διάθεση της γυναίκας. Εάν είναι θετική με την κατάσταση, να είστε και εσείς θετικοί μαζί της καθώς συχνά είναι δύσκολο να διαχειριστεί τη θλίψη τής οικογένειας και των φίλων. ΜΑΙΡΗ Να έχετε υπομονή, να είστε προσιτοί. Αρχικά μπορεί να μην χρειάζεται να κάνετε τίποτα παρά μόνο να είστε εκεί. Υπάρχει ζωή και μετά τον καρκίνο. Στην αρχή ήμουν σοκαρισμένη, μετά βίωσα θλίψη και απώλεια και σήμερα (δύο χρόνια μετά) έχω φύγει από αυτό το στάδιο. Τώρα η διάγνωσή μου είναι κομμάτι της ζωής μου. Η θεραπεία είναι κομμάτι της ζωής μου. Μέχρι σήμερα δεν ήταν και τόσο άσχημα. ΒΑΡΒΑΡΑ 5\n8 Έχω πολλούς φίλους που μου λένε ότι φαίνομαι καλά, ότι η περούκα μου με κάνει να φαίνομαι νεότερη, ότι θέλουν να πάω να τους δω κ.λπ., όλες αυτές οι σκέψεις και τα σχόλια έχουν μεγάλη σημασία όταν κάποιες φορές αισθάνεσαι ότι βρίσκεσαι ένα βήμα πριν το θάνατο. ΕΙΡΗΝΗ Μη φοβάστε να ρωτήσετε πώς νιώθει αλλά μην συζητάτε μόνο για την ασθένεια. ΧΡΥΣΩ Εάν μπορείτε, πείτε της ότι μπορεί να σας τηλεφωνήσει και ότι με χαρά θα πάτε όποτε σας χρειάζεται. Τηλεφωνήστε της, αλλά να γνωρίζετε ότι κατά διαστήματα ακόμα και το να μιλάει μπορεί να την κουράσει. Συχνά οι γυναίκες μένουν ξύπνιες τη νύχτα ανησυχώντας. Εάν δεν σας ενοχλεί να σας τηλεφωνεί μέσα στη νύχτα, να της το πείτε. Μπορεί οι επισκέψεις σας να είναι ευπρόσδεκτες, αλλά συνήθως είναι καλύτερα να γνωρίζετε από πριν πώς αισθάνεται πριν την επισκεφτείτε. Μην την επισκέπτεστε με άρρωστα ή ζωηρά παιδιά και μην την επισκέπτεστε εάν εσείς δεν νιώθετε καλά. Πείτε της ότι την αγαπάτε. Αγοράστε της όμορφα πράγματα όπως αρώματα, ρούχα, κοσμήματα - πράγματα που θα την κάνουν να νιώσει όμορφα. ΛΟΥΚΙΑ 6\n9 Πρακτική στήριξη Οι φίλοι συχνά λένε πες μου εάν χρειάζεσαι κάτι με όλη την καλή τους διάθεση, αλλά οι περισσότεροι άνθρωποι δεν ζητάνε βοήθεια. Οι απρόσμενες πράξεις στήριξης είναι οι πιο βοηθητικές. Αντί για προσφορά βοήθειας όπως μαγείρεμα κάποιες φορές - απλά παραδώστε το έτοιμο. Το ίδιο με τη βοήθεια στο σπίτι - έτσι δεν θα αισθάνονται άβολα με το να ζητάνε από άλλους να κάνουν διάφορες δουλειές. ΗΒΗ Οποιαδήποτε βοήθεια μπορείτε να προσφέρετε θα εκτιμηθεί και δεν θα ξεχαστεί. Αυτό μπορεί να περιλαμβάνει τη φροντίδα παιδιών, μαγείρεμα ή συνάντηση για ένα καφέ. Κάποιες φορές είναι δύσκολο να ζητήσει αυτό που χρειάζεται, γι αυτό είναι καλό να εμφανίζεσαι με κάποια κατεψυγμένα γεύματα ή ένα γλυκό. ΔΩΡΑ Μπορείτε να της προτείνετε να πάτε για ψώνια ή στη βιβλιοθήκη ή εάν δεν έχει διάθεση, να σας πει τι έχει ανάγκη και να της το ψωνίσετε εσείς ή να της διαλέξετε βιβλία. Εάν έχει παιδιά, θα μπορούσατε να προτείνετε να τα πάτε και να τα φέρετε από το σχολείο, τις κοινωνικές ή τις αθλητικές εκδηλώσεις τους. Θα σας ήταν ίσως ευγνώμων εάν τα προσέχατε για ένα απόγευμα ή μια μέρα ή και για κάποια βράδια περιστασιακά. Θα το εκτιμούσε εάν βγάζατε βόλτα το σκύλο της, πλένατε το αυτοκίνητό της ή ποτίζατε τον κήπο της. Εάν μπορείτε συνοδεύστε την στα ραντεβού με τους γιατρούς ή στις θεραπείες της. Κάποιες φορές το να υπάρχει κάποιος να σε περιμένει ή να είναι εκεί και να κρατάει σημειώσεις μπορεί να είναι μεγάλη βοήθεια. Αλλά εάν η γυναίκα δεν θέλει κανένα μαζί της μια συγκεκριμένη μέρα δεχτείτε το. ΚΟΥΛΑ Θα της ήταν ίσως χρήσιμη η βοήθεια στην τακτοποίηση των ιατρικών λογαριασμών, της κρατικής ιατροφαρμακευτικής περίθαλψης και τη συγκέντρωση χρημάτων - μια δουλειά την οποία οι περισσότεροι θεωρούν ανιαρή και χρονοβόρα. Το πιο σημαντικό πράγμα που η οικογένεια και οι φίλοι μπορούν να κάνουν είναι να προσφέρουν σε αυτή τη γυναίκα ένα αίσθημα ότι τη φροντίζουν και τη σκέφτονται. Και οι δύο γιοί μου με στηρίζουν πολύ - αυτός που δεν μένει μαζί μας, μας τηλεφωνεί τις περισσότερες μέρες και αυτού του είδους η επαφή βοηθάει πολύ. Οι υπόλοιποι συγγενείς, μου τηλεφωνούν τακτικά ή με επισκέπτονται, συχνά με κάποιο ιδιαίτερο γεύμα ή μπισκότα και οι φίλοι κάνουν το ίδιο. Πιστεύω ότι οι στοργικές κινήσεις είναι πολύ σημαντικές. ΣΤΕΛΛΑ 7\n10 Το φαγητό του νοσοκομείου μπορεί να μην είναι το αγαπημένο της και η γεύση της μπορεί να αλλοιωθεί κατά τη διάρκεια της χημειοθεραπείας. Να της πάτε το αγαπημένο της φαγητό στο νοσοκομείο - ειδικά εάν δεν απολαμβάνει τα γεύματα. Μια διακοπή της ρουτίνας μπορεί να είναι ευπρόσδεκτη ανακούφιση για εκείνη. Ρωτήστε την εάν θα της άρεσε να διασκεδάσει. Ίσως να κανονίσετε μια έξοδο σε θέατρο ή σινεμά, δείπνο με φίλους, μία εκδρομή ή ένα περίπατο - ή απλά μια επίσκεψη με έτοιμο φαγητό και μια ταινία. Στείλτε ένα μπουκέτο λουλούδια ή μια κάρτα επειδή απλά το θέλετε και επειδή τις σκέφτεστε. Κάποιες φορές η προσφορά για ήρεμη παρέα είναι σημαντική - ένας περίπατος, μια κυριακάτικη βόλτα για παγωτό. ΕΥΗ Πολλές γυναίκες λένε ότι οι άνθρωποι τις στηρίζουν αμέσως μετά τη διάγνωση αλλά η στήριξη ελαττώνεται με τον καιρό. Ο δευτερογενής καρκίνος του μαστού είναι ένα ταξίδι με κυμαινόμενες περιόδους ασθένειας και καλής φυσικής κατάστασης. Η προσφορά συνεχούς στήριξης, ακόμα και στις περιόδους καλής φυσικής κατάστασης, θα εκτιμηθεί ιδιαίτερα. 8\n11 Τι δεν είναι χρήσιμο Οι γυναίκες με δευτερογενή καρκίνο του μαστού λαμβάνουν συχνά το μήνυμα από τους άλλους ότι πρέπει πάντα να έχουν θετική στάση. Αυτό το μήνυμα μπορεί να μη βοηθάει. Μπορεί να τη δυσκολέψει να σας μιλήσει για το πώς πραγματικά νιώθει. Εάν δείξει θυμό, απόγνωση και αγανάκτηση, αυτό είναι απόλυτα φυσιολογικό παρόλο που μπορεί να είναι δύσκολο να το χειριστείτε. Είναι φυσιολογικό να είναι αναστατωμένη κάποιες φορές. Το καλύτερο που μπορείτε να κάνετε είναι να ακούτε. Λέγοντας όλα θα πάνε καλά ίσως να μη βοηθήσει - μπορεί ακόμη και να αισθανθεί ότι αψηφάτε τα συναισθήματά της. Μπορείτε να τη ρωτήσετε Τι μπορώ να κάνω για σένα σήμερα. Μπορεί απλώς να θέλει να την ακούσετε. Ενθαρρύνω εσάς, τους φίλους και την οικογένειά μου να μου μιλάτε, να ρωτάτε πώς νιώθω και να είστε προετοιμασμένοι να ακούσετε. Δεν είναι αναγκαίο να μιλήσετε - απλά να είστε εκεί. Κλάψτε μαζί μου - μην μου λέτε ότι όλα θα πάνε καλά. ΑΛΕΞΑΝΔΡΑ Ρωτήστε την πώς είναι και ακούστε όλα όσα έχει να σας πει - αλλά να τη ρωτάτε. ΛΑΟΥΡΑ Είναι σύνηθες γι αυτούς που βρίσκονται κοντά στη γυναίκα να νιώθουν αδύναμοι και να ψάχνουν απεγνωσμένα τρόπους να βοηθήσουν ή να ψάχνουν τη μαγική θεραπεία. Το να προσφέρετε πληροφορίες για τα τελευταία φάρμακα ή για κάποια θεραπεία για την οποία ακούσατε συνήθως δεν βοηθάει. Ούτε οι εισηγήσεις να αλλάξει δραματικά τον τρόπο ζωής ή τη δίαιτά της. Μη μοιράζεστε μαζί μου κάθε εφεύρεση και θεραπεία του καρκίνου που είδατε στην τηλεόραση, ακούσατε στο ραδιόφωνο, διαβάσατε σε ένα περιοδικό ή στην εφημερίδα - δεν θέλω να ξέρω! Μην μου λέτε ότι πρέπει να παίρνω περισσότερες βιταμίνες, να τρώω περισσότερο μπρόκολο/σπανάκι ή οτιδήποτε - είμαι μεγάλη γυναίκα τώρα και μπορώ να αποφασίσω τι θα πιω και τι θα φάω. ΝΙΚΗ Πολλοί άνθρωποι μου έκαναν διερευνητικές ερωτήσεις για τη θεραπεία μου και την πρόγνωση της ασθένειάς μου και ήθελαν τη διαβεβαίωσή μου ότι όλα θα πήγαιναν καλά. Ήταν εξοντωτικό να στηρίζω τους άλλους ενώ χρειαζόμουν στήριξη εγώ η ίδια. Ερωτήσεις όπως Πόσο καιρό σου δίνουν; με εξόργιζαν. Οι λέξεις που δεν έλεγαν ήταν Πόσο μέχρι να πεθάνεις. Το μόνο που ήθελα ήταν διαβεβαίωση και προσευχές. ΑΝΝΑ Οποιαδήποτε βοήθεια μπορείτε να προσφέρετε θα εκτιμηθεί και δεν θα ξεχαστεί. 9\n12 Ιδιαίτερα για τους συντρόφους Στην αρχή η σύντροφός σας μπορεί να θέλει τη βοήθειά σας να πάρει αποφάσεις για τη θεραπεία της. Συνήθως υπάρχει ο χρόνος να γίνει η επιλογή της θεραπείας και να πάρει και μια δεύτερη γνώμη εάν θέλει. Προσπαθήστε να διατηρήσετε μια φυσιολογική ζωή και να κανονίσετε τις θεραπείες γύρω από φυσιολογικές δραστηριότητες εάν αυτό είναι εφικτό. Πηγαίνετε μαζί της σε κάποια ραντεβού, ιδιαίτερα στις πρώτες συναντήσεις με τους ογκολόγους, τους ακτινολόγους κ.λπ. Δεχτείτε ότι κατά καιρούς δεν θα ανταπεξέρχεται τόσο καλά όπως συνήθως. Να είστε πληροφορημένος. Μην αρνείστε την κατάσταση. Να στηρίζετε ο ένας τον άλλον, να είστε ρεαλιστές. ΜΑΡΙΑΝΝΑ Ο ποιοτικός χρόνος είναι μια σημαντική προτεραιότητα για τις γυναίκες, τις οικογένειες και τους φίλους τους. Ως σύντροφος, ο χρόνος σας μπορεί επίσης να καταλαμβάνεται από την εργασία σας και άλλες υποχρεώσεις. Με τη σύντροφό σας θα μπορούσατε να σκεφτείτε ποιος θα μπορούσε να σας βοηθήσει με τις καθημερινές δουλειές όπως σιδέρωμα, καθάρισμα και μαγείρεμα. Αυτό θα σας βοηθήσει να εστιάσετε στην στήριξη της οικογένειάς σας με πιο παραγωγικό τρόπο, όπως να αφιερώσετε χρόνο στα παιδιά σας. Εάν εσείς και η σύντροφός σας χρειάζεστε βοήθεια - ζητήστε τη. Οι φίλοι συνήθως δεν είναι σίγουροι πώς να βοηθήσουν και οι περισσότεροι θα εκτιμούσαν να τους ζητηθεί να βοηθήσουν με πρακτικό τρόπο. Είναι εύκολο να παρασυρθείτε από την καθημερινότητα της θεραπείας, ιδιαίτερα εάν τα άγχη της οικογενειακής ζωής ή της εργασίας συνεχίζουν να υπάρχουν. Να περνάτε χρόνο σαν ζευγάρι - να πιείτε ένα καφέ, να φύγετε ένα σαββατοκύριακο. Θα σας χαλαρώσει και θα σας φέρει πιο κοντά. Να στηρίζετε ο ένας τον άλλον, να είστε ρεαλιστές. Ο σχεδιασμός μιας εκδρομής το σαββατοκύριακο ή οικογενειακών διακοπών δίνει και στους δυο σας κάτι να προσμένετε και είναι σημαντικό να βρείτε χρόνο να απολαμβάνετε τη ζωή μαζί. Μην ξεχνάτε να βγάζετε πολλές φωτογραφίες. Κάποια ζευγάρια είναι ικανά να συζητάνε μεταξύ τους τα προσωπικά τους συναισθήματα. Η συζήτηση για τις ανησυχίες τους, δίνει στα ζευγάρια την ευκαιρία να στηρίζει και να παρηγορεί ο ένας τον άλλον. 10\n13 Οι περισσότερες γυναίκες ανησυχούν για το πώς ανταπεξέρχονται οι σύντροφοί τους. Πολλές εκφράζουν ανακούφιση εάν οι σύντροφοί τους μοιράζονται τα συναισθήματά τους μαζί τους. Θα ήταν χρήσιμο να σκεφτείτε ποια είναι η καλύτερη στιγμή να μιλήσετε, ίσως όταν άλλες έγνοιες δεν σας αποσπούν την προσοχή. Αυτό μπορεί να είναι ένα σαββατοκύριακο που έχετε πάει μια εκδρομή, όταν τα παιδιά μένουν σε φίλους ή όταν πάτε ένα περίπατο μαζί. Κάποια ζευγάρια θεωρούν ότι η συμβουλευτική μπορεί να τα βοηθήσει να μοιραστούν τα συναισθήματά τους και να καταλήξουν σε στρατηγικές χειρισμού της αναστάτωσης που ο δευτερογενής καρκίνος του μαστού προκαλεί στη σχέση τους και στην οικογένειά τους. Να είστε δυνατοί αλλά δεν υπάρχει πρόβλημα να εκφράζετε το πόσο φοβάστε. ΔΕΣΠΩ Δεν υπάρχει πρόβλημα να είστε ειλικρινής. Μην αισθάνεστε ότι πρέπει να προσέχετε υπερβολικά για να αποφύγετε κάποια σύγκρουση. Να είστε ρεαλιστές στη σχέση σας. ΑΝΤΡΗ Είναι μια καλή ιδέα να σκεφτείτε τι χρειάζεστε ως σύντροφος για να σας βοηθήσει να ανταπεξέλθετε στις δύσκολες στιγμές. Μπορεί απλά να θέλετε κάποιο χρόνο για τον εαυτό σας, ιδιαίτερα εάν αισθάνεστε συντετριμμένοι. Αναζητήστε τη δική σας συμβουλευτική ή έστω βρείτε κάποιον να του μιλήσετε. Θα έχετε πολλά σκαμπανεβάσματα ιδιαίτερα με τους αγαπημένους σας και δεν θα είναι εύκολο ούτε για εσάς. Μην περιμένετε να ανταπεξέλθετε με όλα, όλες τις ώρες. ΝΙΚΗ 11\n14 Στήριξη και πληροφόρηση για τους συνεργάτες, την οικογένεια και τους φίλους Πού να αναζητήσετε στήριξη Μπορείτε να πάρετε τηλέφωνο στην EUROPA DONNA Κύπρου - τηλ.: Σπίτι EUROPA DONNA Κύπρου Λευκωσίας Πρόδρομου 28, 2406 Έγκωμη, τηλ.: , φαξ: Σπίτι EUROPA DONNA Κύπρου Λάρνακας Στυλιανού Λένα 49, 6021 Λάρνακα, τηλ.: , φαξ: Ευχαριστώ για την υπομονή, τις συζητήσεις, τις αναμνήσεις, τα καφεδάκια, τα δάκρυα, τα γέλια, τις αγκαλιές όταν εγώ τα είχα ανάγκη. Σας ευχαριστώ για την ατομική σας στήριξη σε αυτό το ταξίδι. ΡΕΑ Η EUROPA DONNA Κύπρου ευχαριστεί το Breast Cancer Network Australia. 12\nΟ ΣΥΝΑΙΣΘΗΜΑΤΙΚΟΣ ΑΝΤΙΚΤΥΠΟΣ ΤΗΣ ΝΟΣΟΥ POMPE\nΑ Ο ΣΥΝΑΙΣΘΗΜΑΤΙΚΟΣ ΑΝΤΙΚΤΥΠΟΣ ΤΗΣ ΝΟΣΟΥ POMPE κόμα και εάν αισθανθήκατε ότι κάτι δεν πήγαινε καλά, τίποτα δεν μπορεί να σας προετοιμάσει για τη διάγνωση της νόσου Pompe. Μπορεί να είναι σοκαριστική η


Η γωνία προσπτώσεως ευνοεί συμβάντα πτώσεως\nΟΠΟΥ ΟΙ ΠΕΖΟΙ ΠΕΦΤΟΥΝ ΣΑΝ ΦΥΛΛΑ ΦΘΙΝΟΠΩΡΙΝΑ\n* Κατασκευαστικό λάθος σε πεζοδρόμιο, Γεωργιάδου και Ολύμπου, έχει ρίξει στο έδαφος πάνω από 2.000 άτομα\nΔημοσίευση: 05 Ιουλ 2015 8:16\nΤο αν πρόκειται για κακοτεχνία θα έπρεπε να το κρίνει ο μηχανικός του Δήμου ή και ο μάστορας του συνεργείου. Ωστόσο η πραγματικότητα βοά, αφού καθημερινώς στο συγκεκριμένο πεζοδρόμιο πέφτει κόσμος σαν τα φύλλα το φθινόπωρο.\n«Τα τελευταία χρόνια πρέπει να έχουν πέσει ίσα και με δυό χιλιάδες άτομα...» λέει παρόδιος καταστηματάρχης. «Κάθε μέρα έχουμε περιστατικά. Πριν λίγο σήμερα έπεσε ένα παιδί, γδάρθηκε, να και τα αίματα ακόμη στις πλάκες. Κάτι πρέπει να γίνει επιτέλους, να διορθωθεί το πεζοδρόμιο...»\nΓια το συγκεκριμένο θέμα έχει ξαναγράψει η εφημερίδα παλαιότερα, είχε ενημερωθεί κι ο Δήμος αλλά... «Τα είχαμε πει στον προηγούμενο δήμαρχο, δεν έγινε κάτι. Ο δήμαρχος άλλαξε, να δούμε με τον τωρινό...»\nΗ απότομη πλαγιά στο πεζοδρόμιο Γεωργιάδου και Ολύμπου, μπροστά στο ΚΤΕΛ, πολυσύχναστο πέρασμα. Η σταδιακή ταπείνωση του πεζοδρομίου ώσπου να συναντήσει ομαλά το οδόστρωμα, φαίνεται ότι δεν κατασκευάστηκε με τη δέουσα ομαλότητα. Η γωνία προσπτώσεως ευνοεί συμβάντα πτώσεως. Και τραυματισμών, ιδίως ηλικιωμένων που χάνουν ευκολότερα τον βηματισμό και την ισορροπία τους. Αλλά και αφηρημένων περαστικών που αιφνιδιάζονται από την απότομη αλλαγή της κλίσης. Η Τεχνική υπηρεσία του Δήμου, δεν μπορεί παρά να επιληφθεί.